ANJA OBRADOVIĆ NA SVETSKOM POSTOLJU: Ministar Udovičić čestitao našoj džudistkinji osvajanje bronze u Mađarskoj | Blok vesti\nHome Sport ANJA OBRADOVIĆ NA SVETSKOM POSTOLJU: Ministar Udovičić čestitao našoj džudistkinji osvajanje bronze...\nANJA OBRADOVIĆ NA SVETSKOM POSTOLJU: Ministar Udovičić čestitao našoj džudistkinji osvajanje bronze u Mađarskoj\nMINISTAR omladine i sporta Vanja Udovičić čestitao je našoj džudistkinji Anji Obradović osvajanje bronzane medalje u kategoriji do 63 kilograma, na Svetskom prvenstvu u Mađarskoj.Original Article\nPrevious articleDINO RAĐA: Jokić će biti najbolji ikad\nNext article(UŽIVO) ĐOKOVIĆ – BERETINI: Novak zasluženo dobio prvi set\n"MNOGO DECE SMO U KOVČEZIMA ODNOSILI": Jaka poruka Vučića na…\nZAMENIK gradonačelnika Beograda Goran Vesić izrazio je zadovoljstvo što je Krizni štab danas prihvatio sve zahteve koji su stigli iz prestonice i naglasio da se Beograd posle više od godinu dana vraća normalnom životu.\nDOZVLJENA PROSLAVA MATURE: Evo šta je sa ekskurzijama i rekreativnom…\nNAKON sednice Kriznog štaba saopštne su nove mere, odnosno popuštanje mera koje su bile aktuelne do danas.\nNOVE MERE KRIZNOG ŠTABA: Kafići na otvorenom ponovo rade neograničeno,…\nKRIZNI štab je odlučio da ugostiteljski objekti na otvorenom ponovo imaju neograničeno radno vreme.\nNAJNOVIJA NAJAVA RHMZ: Pljuskovi i grmljavina u naredna dva sata…\nU NAREDNA dva sata iznad većeg dela Srbije promenljivo i nestabilno sa kratkotrajnom kišom ili pljuskom, saopštio je RHMZ.\nSRBI SE KRSTILI I RATOVALI U KAPADOKIJI: Antička Anatolija krije…\nPRVA srpska episkopija zabeležena u istorijskim dokumentima nalazila se u antičkoj Anatoliji, kako je nazivana Mala Azija, današnja Anadolija u Turskoj. Episkopsko sedište opstalo je od 7. do 13. veka u gradu Gordoservonu, čije ime neki naučnici prevode kao srpska tvrđava, a drugi kao "grad Srba iz oblasti Gordije".\nCrni rekord Amerike: Više od 600.000 ljudi umrlo od korone\nU SAD je preminulo više od 600.000 ljudi usled pandemije kovida-19, pokazuju današnje Rojtersove brojke.\nKomšić: NATO odbacio konstitutivnost, nije po standardima\nČlan Predsedništva Bosne i Hercegovine Željko Komšić ocenio je večeras da to što u završni dokument samita NATO nije ušla formulacija "konstitutivnost naroda u BiH", kao što je tražio hrvatski predsednik Zoran Milanović, govori o tome da je taj koncept "suprotan NATO i EU standardima".\nCeca slavi 48. rođendan: Žurka upriličena u vili na Dedinju\nPevačica Svetlana Ceca Ražnatović danas proslavlja 48. rođendan, a tim povodom za najbliže prijatelje i saradnike upriličila je žurku u svojoj vili na Dedinju.\nTepić odgovorila Vučiću: Jasno je da se češe gde ga…\nPotpredsednica Stranke slobode i pravde Marinika Tepić reagovala je nakon što je predsednik Aleksandar Vućić pomenuo u svom obraćanju i izjavila za Nova.rs da je njena izjava o lustraciji postala glavno pitanje večerašnjeg intervjua, te da je Vučić prvi koji je ispunuo uslov da bude lustriran.\nTeodosić može da bira – Efes ili CSKA\nSrpski plejmejker Miloš Teodosić privlači interesovanje CSKA iz Moskve i Anadolu Efesa, prenose Eurohups i Mocart.\nNovinarka CNN-a u programu uživo objavila da ima rak jajnika\nNovinarka CNN-a Kristijan Amanpur objavila je danas u programu uživo da joj je dijagnostifikovan rak jajnika.\nInsajder dokument: (Ne) savršen zločin\nAkademici ustali protiv Rio Tinta i Zorane (FOTO)\nBiolog Vladimir Stevanović, hemičar Bogdan Šolaja i tehnolog Velimir Radmilović, akademici Srpske akademije nauka i umetnosti (SANU), pisali su potpredsednici Vlade Srbije Zorani Mihajlović kako bi apelovali da Vlada "bolje sagleda" sve apekte aranžmana sa Rio Tintom pre odlučivanja o projektu.\nVulin: Ne mogu da garantujem da je Stolić jedina "krtica"\nMinistar unutrašnjih poslova Aleksandar Vulin ocenio je večeras da je u slučaju ilegalnog prisluškivanja predsednika Aleksandra Vučića zloupotrebljen sistem, zakon, ali i MUP.\nNaslovne strane štampanih medija za utorak, 15. jun\n"Opstanak brojnih hotela doveden u pitanje"\n"Sada je popunjenost hotela oko 25 odsto, što je daleko od popunjenosti od pre epidemije. Tada, 2019. godine, popunjenost hotela je bila oko 65 odsto. Tako je u gradskim hotelima i u banjskim i planinskim centrima", rekao je za N1 Georgi Denov, direktor Poslovnog udruženja hotelsko ugostiteljske privrede HORES.\n"Našu aktivistkinju pratila policija"\nEkološko društvo "Belorepan" saopštilo je da je njihovu aktivistkinju danas pratila policija, a komunalna policija je legitimisala i zaustavila na ulazu ispred Gradske kuće u Zrenjaninu, tokom nastavka ekološkog protesta "Priroda je naša - otkopajmo zločin".\n"Ministre Vulin, kada ste lagali?" (VIDEO)\n"Aleksandar Vulin, ministar policije. List Politika, 7. mart 2021. godine: "Predsednik Srbije i članovi njegove porodice 1.572 puta ilegalno su prisluškivani", rekao je tada ministar policije u ovom listu. Isti ministar, 14. jun 2021. godine u listu Politika: "Imate 26 lica za koja se znalo da imaju bar povremenu komunikaciju sa predsednikom Aleksandrom Vučićem ili članovima njegove porodice i oni su stavljani po zakonu na obradu". Dakle, ministre Vulin, kada ste lagali?", pitao je zamenik predsednika Stranke slobode i pravde Borko Stefanović.\nPrva “nula” na EP, faktor Olsen i dosadnija verzija “podmlađene”…\nFudbaleri Španije i Švedske su remizirali 0:0 u poslednjem meču Evropskog prvenstva koji je na programu u ponedeljak, trećeg dana turnira. Time je nakon prvog kola Grupe E Slovačka neočekivano završila na prvoj poziciji, pošto je prethodno savladala reprezentaciju Poljske sa 2:1. Španija je u meč ušla bez Serhija Ramosa, dugogodišnjeg stuba odbrane, bez Serhija […]\nVučić: “Ekološki pokreti su plaćeni spolja, šta ćemo da radimo…\n(Beta) – Predsednik Srbije Aleksandar Vučić izjavio je da je 90 posto ekoloških pokreta u Srbiji “plaćeno spolja” i da je to legalno, ali se treba zapitati zašto neka austrijska agencija plaća nekog da govori protiv hidrocentrala u Srbiji. “U Austriji imate 4.500 hidrocentrala, a u Srbiji nemate 100. Objasnite mi kako ćemo da imamo […]\n“Tražimo najstrožu kaznu za Arnautovića zbog njegovog nacionalističkog ispada”\nFudbalska federacija Severne Makedonije (FFM) ne želi tako lako da pređe preko ispada Marka Arnautovića i zahteva od UEFA da kazni reprezentativca Austrije. Makedonci su na startu Evropskog prvenstva poraženi od Austrije 3:1, a dan posle meča u Bukureštu više se priča o ‘sukobu’ Arnautovića i Ezdžana Alioskog nego o samoj utakmici. Makedonci smatraju da […]\n“Ljudi u Srbiji očekuju da naš odgovor po svakom pitanju…\nPredsednik Srbije Aleksandar Vučić obratio se uoči razgovora delegacija Beograda i Prištine u Briselu. On je rekao da ljudi u Srbiji očeku da odgovor bude “ne” po svakom pitanju. “Ljudi u Srbiji očekuju da naš odgovor bude ‘ne’ po svakom pitanju i da čekamo da se u budućnosti nešto desi što će sve promeniti, a […]\nArnautović se izvinio, mediji prenose da je psovao na srpskom,…\nFudbaler reprezentacija Austrije Marko Arnautović rekao je da “nije rasista” i izvinio se svim igračima Severne Makedonije nakon žestokog okršaja u utakmici između Austrije i Severne Makedonije u nedelju uveče, prenosi Atletik. Bivši fudbaler Vest Hama burnije je proslavio gol koji je postigao za Austriju u uvodnoj utakmici Evropskog prvenstva 2020. Pojedini mediji su preneli […]\nLevandovski odsečen, Slovaci borbeni, Krihovjak tragičar: Slovačka pobedila Poljsku sa…\nFudbaleri Slovačke pobedili su reprezentaciju Poljske sa 2:1 (1:0) u meču prvog kola Grupe E na Evropskom prvenstvu, u utakmici koja se igrala u Sankt Peterbergu. Golgeter Bajerna iz Minhena Robert Levandovski bio je centralna figura meče, kao aktuelni najbolji fudbaler sveta. On i njegovi saigrači su proglašeni za favorite u ovom meču, pa ipak […]


Dabar je međunarodno takmičenje iz računarske i informatičke pismenosti za učenike osnovnih i srednjih škola. Njegov glavni cilj je povećanje interesovanja učenika za računarstvo i informatiku i namera da se pokaže da računar nije samo sredstvo za komunikaciju, pretraživanje interneta, obradu teksta, slušanje muzike i gledanje filmova. Računar je neiscrpan izvor zanimljivih logičkih problema, zbog čega rad na računaru nikada nije dosadan.\nSamo da se podsetimo da je na prethodnom nivou učestvovalo oko 17 000 učenika iz osnovnih i srednjih škola, a njih 311 je prošlo na državni nivo i osvojilo bronzane medalje.\nNa ovom takmičenju su našu školu predstavljali učenici:\nDušan Bikicki 8-1\nNikola Radović 8-1\nMarko Kovačević 8-1\nValentina Rutović nastavnik\nHladno vreme i snežni putevi nas nisu sprečili da stignemo do Novog Sada i pokažemo šta znamo. Na putovanje smo krenuli sa još 9 učenika iz susedne osnovne škole “Vuk Karadžić” Crvenka. Naš učenik Nikola Radović je stigao da odradi test iz fizike na opštinskom takmičenju i na vreme nam se pridruži na „Dabru” (na takmičenju iz fizike Nikola je osvojio drugo mesto u kategoriji osmih razreda – vredno pomenuti).\nLuki i Dušanu je za dlaku izmakla srebrna medalja, ali se nadamo da će sledeće godine kao srednjoškolci nastaviti da učestvuju na ovom takmičenju i uspeti da postignu još bolje rezultate.\nUčenicima i nastavnici čestitamo na postignutim rezultatima!


Odgovor Rusije Crnoj Gori: "Odgovor na neprijateljski potez, zabrana ulaska" - BIGportal.ba\nOdgovor Rusije Crnoj Gori: “Odgovor na neprijateljski potez, zabrana ulaska”\n2 Februara, 2022 2 Februara, 2022 0110\nNakon što je Crna Gora dala politički azil ruskom biznismenu Telmanu Ismailovu, Moskva je uzvratila svojim potezom.\nMoskva je, kao uzvratnu meru, zabranila ulazak u Rusiju državnom sekretaru u ministarstvu unutrašnjih poslova Crne Gore Zoranu Miljaniću.\n“Nota ruskog ministarstva spoljnih poslova upućena ambasadi Crne Gore u Ruskoj Federaciji poslata je 2. februara. U njoj se izriče zabrana ulaska u Rusku Federaciju državnom sekretaru u ministarstvu unutrašnjih poslova Crne Gore Zoranu Miljaniću”, kaže se u zvaničnom saopštenju, prenosi Tas.\n“Ova mera je odgovor na neprijateljski potez crnogorskih vlasti koje su u oktobru 2021. godine dale politički azil Telmanu Ismailovu, građaninu Ruske Federacije, koji se nalazi na međunarodnoj poternici Interpola zbog izvršenja posebno teških krivičnih dela na teritoriji Ruske Federacije”, navodi se u saopštenju ministarstva spoljnih poslova Rusije.\nKad se udruže Nemac i Rus nastane Lada Niva Monster\nObamejang tužan – napustio Arsenal bez pozdrava\nNevrijeme i jak grad pogodili dijelove Hrvatske\nTerzić mijenja Čovića\n“Mbapeu novac nije najvažniji – klub iz Španije može više da plati”\nEd Sheeran simpatičnom objavom otkrio da je postao otac po drugi put\nSalernitana razbijena, ali ostala u Seriji A – Kaljari ispao\nVil Smit otkrio da je 14 puta popio opasan psihodelik zbog “duhovnog putovanja”


Vesti Autor:Beta, FoNet25. okt. 202013:44 > 13:51\nPredsednik Srbije Aleksandar Vučić rekao je da će do marta Srbija dobiti 350.000 doza američko-nemačke "Fajzer i birth" vakcine i da će to biti tek dovoljno da pokrije zdravstveni sistem i veći deo policije i vojske.\nVučić je posle sednice Predsedništva Srpske napredne stranke novinarima rekao da će pokušati da probaju da pre nove godine Srbija nabavi vakcine za najugroženije građane.\n„Prvu vakcinu koja dođe u Srbiju ja ću da primim, Ana će od drugog, neko treći će od trećeg“, rekao je Vučić i pojasnio da će oni vakcinu primiti kako bi građanima pokazali da je važno da prime vakcinu i da je ona dobra.\nVučić kaže da nema naznaka da se korona smiruje i da je svakog danas sve više pozitivnih na taj virus. Vučić je rekao da će danas biti između 600 i 700 zaraženih i da je ovo jedna od najtežih nedelja dosad. Rekao je da se očekuje da narednih dana pređe i 800, 900, 1.000 i da postoji problem s bolničkim kapacitetima.\n„Kada imamo između 80 i 100 više hospitalizovanih od otpuštenih dnevno onda nam treba samo dan do dva da popunimo jednu bolnicu, da moramo posle toga da krenemo sa popunjavanjem druge“, rekao je Vučić.\nKazao je da kada pacijent provede u bolnici dva ili tri dana, onda je time platio sve ono što je izdvajao za zdravstveno osiguranje na godišnjem nivou, a ako bude hospitalizovan 40 do 50 dana, to mora za njega da plati neko drugi, odnosno građani Srbije.\nNe možemo da napustimo dijalog sa Prištinom, nas bi okrivili\nPredsednik Srbije Aleksandar Vučić izjavio je da bi najgore bilo da Beograd napusti pregovore sa Prištinom, iako ona ne ispunjava svoje obaveze, jer bismo „mi bili okrivljeni“.\n„Bezbroj puta mi dođe da okrenem glavu na drugu stranu, ali bismo ostavili prazan teren i bila bi proglašena njihova pobeda tri prema nula, kao što se dešava kada se napusti teren“, rekao je Vučić.\nOn je poručio Srbima na Kosovu da mogu da budu mirni, jer Srbija „vodi računa o njima“.


Jagodrom – prva IT konferencija u Jagodini – SmileSoft\nJagodrom – prva IT konferencija u Jagodini\nHome / Novosti / Jagodrom – prva IT konferencija u Jagodini\nJagodrom – prva IT konferencija u Jagodini2017-05-122017-09-05https://www.smilesoft.net/wp-content/uploads/2017/05/smilesoft-logo.pngSmileSofthttps://www.smilesoft.net/wp-content/uploads/2015/12/smilesoft-jagodrom.jpg200px200px\nIdeja da se ovakva konferencija organizuje u Jagodini stvorila se još pre pet godina. Ipak, za njeno realizovanje bilo je potrebno sačekati da se ispune neki bitni uslovi. Prvi uslov bila je spremnost ljudi da prihvate takav projekat, a drugi, podjednako bitan, podrška koju smo dobili od Ministarstva trgovine, turizma i telekomunikacija. U saradnji sa pomenutim ministarstvom smo uspešno realizovali projekat.\nSvesni da se uloga predstavljanja firmi menja brže nego ikada, hteli smo da klijentima prenesemo informaciju kolika je važnost društvenih mreža, bloga kao i online prodaje da bi biznis opstao u novom svetu.\nNa Jagodromu ćete moći da čujete najbolje predavače bez premca i doživite praktično iskustvo koje je moguće odmah primeniti. Kroz inspirativne govore, pomenute strategije i na prvom mestu iskustva naših govornika, naučićete u kom pravcu treba da se razvija Vaš nastup na društvenim mrežama i kako da unapredite svoje poslovanje smelo i čvrsto jer to je suština.\nProjekat Jagodrom je konferencija namenjena kako malim privrednicima, tako i velikim kompanijama koje žele da unaprede svoje poslovanje, a cilj nam je da probudimo svest o značaju kotiranja na internetu. Akcenat će biti na unapređenju kvaliteta poslovanja firme, kroz maksimalno korišcenje sopstvenih potencijala na internetu. Teme koje će biti pokrivene su:\nVrhunski stručnjaci iz nabrojanih oblasti bice predavači na konferenciji. Prisutnima će se obratiti Ivan Bildi, Petar Vasić, Žarko Ptiček, Aleksandra Petrovski, Dimitrije Ostojić, Nusret Nuhanović – Nuca, Branimir Cigale i Željko Crnjaković. Kroz seriju kraćih predavanja, sa više konkretnih prakticnih primera, a manje teorije, prenece svoja saznanja iz oblasti korišcenja društvenih mreža, bloga i online prodaje u savremenom poslovanju.\nNadamo se da će ova konferencija biti samo prva u nizu ovakvih događaja u našem gradu i unutrašnjosti.


POČINJE ŽENSKA LIGA ŠAMPIONA: 69 EX YU igračica sanja pehar – Balkan-Handball.com\nHome / Ženski rukomet / POČINJE ŽENSKA LIGA ŠAMPIONA: 69 EX YU igračica sanja pehar\nPOČINJE ŽENSKA LIGA ŠAMPIONA: 69 EX YU igračica sanja pehar\nDavno je bio početak avgusta, a još dalje sredina jula kada je većina timova počela sa pripremama za novu sezonu. Liga šampiona kao najbitnije takmičenje u fokusu najboljih timova Evrope, počinje u petak 16.oktobra. Balkan predstavljaju četiri tima, od kojih dva imaju najviše ambicije, a preostala dva će biti srećni sa svakim bodom koji osvoje.\nUvodne mečeve u petak odigraće Krim i Baia Mare u Ljubljani, odnosno Bukurešt i Lublin u rumunskoj prestonici. Najzanimljiviji meč prvog kola igra se u Skoplju gde u subotu na megdan Vardaru stiže Đer. Dvostruke osvajačice Lige šampiona imaju neraščišćene račune sa Vardarom koji ih je prošle sezone sprečio da se nadju na finalnom turniru u Budimpešti. Interesantan meč biće i u Larviku, gde norveške šampionke dočekuju ambiciozni Rostov. Budućnost u nedelju, u prvom meču pred svojim navijačima ove sezone, dočekuje Savehof. Podravka ima teško otvaranje u Budimpešti gde ih u nedelju čeka Ferencvaroš.\nF4 I DALJE U BUDIMPEŠTI\nPut do Budimpešte vodi preko grupne faze (oktobar i novembar 2015) i glavne runde (januar i februar 2016). Mart i april ostaju u najvećem delu slobodni za reprezentativne akcije i olimpijske kvalifikacije. Mečevi četvrtfinala Lige šampiona zakazani su za početak aprila, dok je finalni turnir planiran za 7.i 8.maj.\nŽELJA ZVANA TROFEJ\nZa razliku od predhodnih sezona kada se na početku sezone već znalo ko će do pehara, ova obećava više uzbudjenja. Za četiri mesta u završnici, samim tim i za pehar, zainteresovano je više timova. Branilac trofeja Budućnost, zatim oporavljeni i pojačani Đer, motivisani Bukurešt, nepredvidivi Vardar, standardni Larvik i probudjeni Rostov, dok će svoju šansu vrebati danski FCM, francuski Freury i madjarski FTC u čijem se gradu i igra F4.\nMađarska i Rumunija su jedine dve zemlje ove sezone koje imaju po dva tima u eliti pošto su se vicešampioni Đer i Baia Mare pobedama na kvalifikacionim turnirima pridružili Ferencvarošu i Bukureštu. Zato nije čudan podatak da su Mađarice najbrojnije u Ligi šampiona. Čak 35 Mađarica igraće najvažnije klupsko takmičenje. Slede Francuskinje (26) pa tek onda Rumunke (25) najviše zahvaljujući činjenici da u Bukureštu ima 11 internacionalki.\n69 EX YU IGRAČICA U LIGI ŠAMPIONA\nŠto se tiče EX-YU zemalja, Hrvatska ima najviše igračica u eliti, čak 25, od čega je 18 u Podravci. Crnogorke su tradicionalno u najjačem društvu u velikom broju (20), dok je Slovenija stala na 13. Srbija ima samo 7 rukometašica u eliti (Tomašević, Cvijić, Lekić, Damnjanović, Obradović, Luković i Vojčić), a Makedonija još manje 4 (Bajramoska, Gjorgievska, Petkovska, Ristovska).\nVARDAR EKIPA SA NAJVIŠE STRANKINJA, PODRAVKA SA NAJMANJE\nKada su u pitanju ekipe sa najviše internacionalki, Vardar je ubedljivo prvi sa čak 16 stranih igračica i samo dve domaće. Slede Thuringer sa 12 i Bukurešt sa 11. Najmanje stranaca u svojim redovima ima Podravka (samo Milenković), a u toj grupi je i Ferencvaroš sa svega dve (Tomašević i Pena). Larvik, Lublin i Savehof u svojim redovima imaju po tri.\n16.10.2015 19:00 – Ljubljana\n16.10.2015 18:00 – Bucuresti\nŽenska EHF Liga šampionazenska liga sampiona 2015/16\n← Prethodni članak TRENERI DALI SVOJ GLAS: Adžić najcenjeniji, navijači u Đeru ispred Skoplja i Podgorice\nNaredni članak → PEH: Kaća Tomašević mesec dana van terena


12.09.2016 u 16:00\nUporedo s izborima i referendum u DS-u\nU senci predstojećih izbora za lidera i potpredsednike Demokratske stranke, zakazanih za 24. septembar, pomalo se zaboravilo da će se istog dana celokupno članstvo DS-a izjašnjavati i o četiri programska zaokreta. Ulazak Srbije u NATO, legalizacija gej brakova, reintegracija ostatka proevropske opozicije u jedinstveni DS i učešće sindikata u radu stranke – teme su o kojima će demokrate glasati za ili protiv. S druge strane, četvorica kandidata za lidera DS-a pretežno se nisu izjašnjavala o ovim pitanjima. Jedini izuzetak svakako je aktuelni predsednik stranke Bojan Pajtić, na čiji će predlog i biti sprovedena ova četiri referenduma. On je u junu jasno iskazao stav da bi DS trebalo da se usmeri u navedena četiri pravca i pozvao članstvo da se o tome izjasni. Dragan Šutanovac, pak, do sada\n06.09.2016 u 09:00\nIzbori u DS-u po uzoru na američke\nManje od tri nedelje ostalo je do unutarpartijskih izbora u Demokratskoj stranci. Iako će stranačka izborna komisija danas ozvaničiti listu kandidata za predsednika i pet potpredsedničkih mesta DS-a, četvorica takmaca uveliko pohode opštinske odbore u trci za glasovima članstva pred kojima će u ovoj kampanji biti dve novine. Osim direktnog glasanja oko 20.000 članova koji su se registrovali i namirili članarine, inovaciju za celokupnu srpsku političku scenu predstavljaće i javne unutarstranačke debate po principu predsedničkih izbora u SAD, na kojima će Bojan Pajtić, Dragan Šutanovac, Srboljub Antić i Zoran Lutovac ukrstiti stavove\n31.08.2016 u 17:19\nKandidat za predsednika DS Srboljub Antić pozvao je danas članove te partije da glasaju za opciju koja donosi promene i da tako pokažu građanima da je stranka spremna da se promeni. Antić je na konferenciji za novinare objavio da je danas predao dovoljan broj potpisa za kandidaturu za predsednika stranke. „Pozivam članove DS da glasaju za opciju koja donosi promene. Time ćemo pokazati građanima Srbije da je stranka spremna da se promeni i da ponovo osvoji njihovo poverenje”, rekao je on. Šef Antićevog izbornog štaba, Miodrag Gavrilović, zahvalio je svim članovima DS koji su im ukazali poverenje, prenosi Tanjug. „Osetili smo veliku energiju članova stranke koji žele da dođe do promene. Zahvaljujemo na poverenju koje su nam ukazali, poverenje nećemo izneveriti. Ovo je prilika i put da


Utorak, 05. jun 2018. u 20:46\n„Etno kuću, jedinstvenu u ovom kraju, sagradio sam 2013. godine i u njeno podizanje uložio 11 hiljada evra. Na žalost, tri pokušaja da kod lokalne samouprave dobijem neku vrstu subvencije za to, nisu naišla na pozitivan odgovor” priča Živorad, koji, inače, ima registrovano poljoprivredno gazdinstvo na području kučevačke opštine.\n„Namera mi je bila da etno kuću sagradim od materijala nekoliko starih, gotovo porušenih kuća u kojima se nekada živelo, kako bi u izvornom obliku sačuvao njihov prepoznatljiv izgled i identitet. Medjutim, kada sam kod opštine konkurisao za sredstva, koja bi mi pomogla u realizaciji ove ideje, uvek sam nailazio na odbijanje, zato što sam za upotrebljeni materijal za izgradnju, morao da imam račun. To naravno nisam mogao da priložim uz ostalu dokumentaciju i svi moji zahtevi za subvencije ostali su odbijeni”.\nTo na sreću, pre svega, brojnih turista nije omelo Živorada u njegovoj ideji da napravi nešto po čemu će putnici namernici, ali i prolaznici, pamtiti ovaj kraj.\nOpet, na žalost i nakon otvaranja vrata Etno kuće, Jovanovići nisu naišli ni na podršku Turističke organizacije opštine Kučevo, koja bi po prirodi stvari trebalo da promoviše ovakve objekte. Upravo stoga, rešili su da i promociju uzmu u svoje ruke. Već prvo pojavljivanje na Sajmu etno hrane i vina u Beogradu, gde su otišli uz podršku Regionalne privredne komore Požarevac, Etno kuća „Katarina” dobila je specijalnu nagradu - robnu marku za vlaški kačamak „ koljaš”.\nBez obzira na „saplitanje” o propise Jovanovići nastavljaju da realizuju svoju ideju, tako da su u toku radovi na izgradnji replike još jednog objekta, stare vodenice, naravno bez „računa”, a samim tim i lokalnih subvencija.\nI nije Živorad Jovanović, iz Kaone, jedini poljoprivrednik iz kučevačke opštine koji, zbog papirologije, odnosno propisa, ne može da konkuriše za podsticaje u poljoprivredi. Pčelar Dejan Kržanović, iz Voluje, koji trenutno godišnje proizvodi oko 300 kilograma kvalitetnog meda, ima problem sa dobijanjem podsticaja u pčelarstvu, iz prostog razloga, što se košnice nalaze u Voluji, gde i živi, ali ne može koristiti subvencije opštine Kučevo, jer je poljoprivredno gazdinstvo, čiji je nosilac njegov otac, registrovano na području opštine Majdanpek.


03.12.2017. 15:24 > 15:25\nRukometašice Srbije pred duel sa Kamerunom\nNakon sjajnog izdanja u prvoj rundi, kada su izabranice Ljubomira Obradovića nokautirale Kinu sa 43:23 (21:11), na red je došao duel sa selekcijom koja je osvojila bronzu na prvenstvu Afrike, a koja je u prvom kolu izgubila od Nemačke sa 28:17. A taj duel je počeo nestvarnom serijom od 9:0 u korist srpske selekcije, koja je prvi pogodak primila tek u 14. minutu, pa je već tada uveliko postalo jasno kome će pripasti oba boda sa ovog susreta.\nNaše rukometašice su povele posle uvodne greške rivalki, prve od brojnih, a Sanja Radosavljević je to iskoristila za lep lob (1:0). Nedugo zatim Marija Obradović je dobila udarac loptom u glavu, zbog čega je morala da na nekoliko minuta napusti teren, a Radosavljevićeva nije na drugoj strani igrališta iskoristila kontru, prestup ju je onemogućio da ponovo zatrese mrežu Kameruna. I, to je bila samo jedna od retkih grešaka naših igračica, koje su u prvom delu prvog poluvremena održale čas rivalkama.\nRadosavljevićeva se ispravila u narednoj akciji, a posle nove dobre odbrane, postavljene u formaciji 6-0, kapiten Katarina Krpež Slezak je uvećala prednost na 3:0 u četvrtom minutu. Radosavljevićeva je potom, ponovo sa levog krila, matirala suparničkog golmana, a onda je sedmerac iskoristila i Tamara Radojević, za 5:0 na isteku osmog minuta. Sa igračicom više, u drugoj takvoj situaciji na ovom meču, Slađana Pop-Lazić je "krađu" lopte iskoristila za solo-prodor, lako uvećavši prednost Srbije na šest golova razlike.\nNi tajmaut nije pomogao trećeplasiranom timu afričkog šampionata, osim što je uspeo da malo uspori ritam Srpkinja, koje su do 8:0 stigle u 12. minutu, kada je dve uzastopne kontrom krunisala kapiten Krpež Slezak.\nSandra Radosavljević je, iz novog kontranapada, uvećala vođstvo na 9:0, da bi tek u 14. minutu, na oduševljenje navijača u Lajpcigu, Duba Biolo iz sedmerca uspela da savlada dotad nesavladivu Katarinu Tomašević - 9:1. Ista igračica je u narednoj akciji uspela da se probije kroz odbranu Srbije, te da smanji zaostatak na sedam golova razlike, a onda je i Čiputomebe, lepim udarcem sa distance, primakla afričku selekciju na 9:3 u 16. minutu.\nDijana Števin je prekinula taj niz rivalki svojim pogotkom, 120. u nacionalnoj selekciji, na 66. meču, a na 11:3 je povećala levi bek Marija Obradović, prodorom kroz defanzivnu liniju Kamerunki. Nedugo zatim na "+9" je Srbiju odvela svojim prvim pogotkom Dragana Cvijić, a posle dobrog dalekometnog šuta Belibijeve, 13:4 je na semafor "postavila" Željka Nikolić, svojim prvim golom na utakmici. A onda, u 21. minutu, prvi put je Srbija došla do dvocifrene prednosti, za šta je bila zaslužna Dijana Radojević, pogotkom sa levog krila - 14:4.\nDragana Cvijić u duelu\nMeč tada kao da je dobio na ritmu, jer su Kamerunke odustale od pozicione igre, pa su preko Juoo i Nčapugnjini prišle na "-8", a to su, uz igračicu više, učinile i preko sedmerca Biolo, za 15:7, nedugo nakon drugog gola Števinove. Radojevićeva je novim preciznim udarcem sa levog krila vratila "+9", ali je naša ekipa ponovo doživela isključenje, pa je Diolo iz penala primakla svoju ekipu na 17:9 u 27. minutu. Ipak, tri gola u nizu Obradovićeve ekipe (Radojević 2, Stojiljković), donela su "+11" na odlasku na veliki predah - 20:9.\nGde su stale naše igračice u prvom poluvemenu, nastavile su u drugom, pa su dva pogotka kapitena, najpre iz kontranapada, a onda i iz lukavo izvedenog slobodnog udarca, donela 22:9. Usledile su majstorije na oba strane terena, Sanja Radosavljević udarcem sa distance, pa Slezakova još jednom, uvećavale su prednost, no odmah bi stizali "afrički odgovori", mahom brzim akcijama, pa je semafor pokazivao 25:13 u 39. minutu.\nKako je pitanje pobednika bilo rešeno, ostalo je da se vidi kojim će rezultatom biti okončan meč, a i ko će izaći kao pobednica iz golgeterskog duela Krpež - Radosavljević, koje su do vođstva od 28:15 po šest puta zatresle mrežu rivalki. Sa druge strane, Kamerunke su se radovale svakom svom pogotku kao da preuzimaju vođstvo u finalu šampionata planete, a najradosnija je bila Duba Biolo, četvorostruki strelac iz sedmeraca.\nČolićeva je na golu, posle igre "spuštenih gardova" u kome su se afričke rukometašice sasvim dobro snašle, počela da sredinom drugog poluvremena zaustavlja njihove dalekometne šuteve, a Željka Nikolić i Marija Obradović su u 52. minutu vratile "+13" našoj selekciji, 31:18.\nGol Dragane Cvijić koji je potom usledio bio je jedini u naredna tri minuta, sve dok Dmitrovićeva nije donela 33:19 početkoom 57. minuta ove utakmice. Jednostavno, ritam je počeo da splašnjava, čak i dotad "nezaustavljiva" radost Kamerunki posle svojih dobrih poteza, pa su oba tima u miru počela da privode kraju utakmicu u kojoj je početnih 9:0 najavilo kakav će biti njen epilog.\nMarija Obradović u napadu\nHala: Arena u Lajpcigu. Gledalaca: 1.500. Sudije: Garsija i Marin (Španija).\nSRBIJA: Tomašević (9 odbrana), Čolić (7 odbrana), Radosavljević 6, Krpež-Šlezak 6, Lekić, Števin 2, Lavko, Damnjanović 1, Nikolić 3, T. Radojević 1, Pop-Lazić 2, D. Radojević 3, Obradović 5, Stoiljković 1, Cvijić 2, Dmitrović 2.\nKAMERUN: Mbediag (1 odbrana), Abiabakon (4 odbrane), Avu (3 odbrane), Ngo 2, Nhoupaugnigini 1, Mahala 1, Jouh 1, Mosi 2, Dijepmo, Ndongo, Touba 5, Joučumi 1, Esam, Baniomo 2, Njampou 2, Atanagana 5.\n1. kolo, subota\nHolandija - Južna Koreja 22:24\nKamerun - Srbija 34:21\nKina - Holandija 15:40\nJužna Koreja - Nemačka 18:23 (10:11)\n3. kolo, utorak\nJužna Koreja - Kina 12\nHolandija - Kamerun 15.30


restrikcije Arhiva - PRess Serbia | PR PRess team\nPraznični bluz – kako su nove restrikcije opet stopirale putovanja!\nProšlo je više od devet meseci od kada je proglašena globalna pandemija. Virus Covid-19 je uslovio vrlo jasna i stroga ograničenja kretanja, te iako smo...\nNorveška uvela nove restrikcije putovanja!\nNorveška vlada je prošle nedelje proglasila nove COVID19 restrikcije putovanja koje će se primenjivati od 9. novembra. Ove mere podrazumevaju obavezan...


"TO JE LUDILO!" ATP najnovijim merama (opet) spasao Rodžera Federera - Švajcarac ne igra i uživa, asovi besne kao nikada pre! - Sportal\nD. N. - Vest objavljena: 17:26 - 22.03.2021\nNovak Đoković je, podsetimo, pre dve nedelje oborio rekord Rodžera Federera po broju sedmica na vrhu ATP liste, a nakon što se povela rasprava da li je šestoplasirani Švajcarac zahvaljući novim propisima "zadržao mesto u vrhu koje mu ne pripada", na svetskoj rang listi će se sledeće sedmice desiti Rodžerov pad - koji je takav i "tolicki" da to baš nervira njegove kolege.\nPo njemu, više ne važi ono prvobitno "pandemijsko pravilo" da igrač koji ne nastupi na nekom turniru zadržava prošlogodišnje bodove, što se računalo do sredine marta, već na snagu stupa propis po kome za turnire koji nisu održani 2020. godine, te za one koji su održani od 4. marta do 5. avgusta ne "korona-2020." već čak 2019. godine - važi sledeći "obračun bodova": Ukoliko neko sada zaigra na takvom, prošle sezone otkazanom turniru i nadmaši učinak iz 2019 - računaće mu se novi bodovi, ali ako ne nadmaši, ili ne zaigra - neće gubiti bodove iz 2019, što bi bilo normalno i logično, već će - zadržati polovinu!\nKonkretno, pošto je Rodžer Federer odlučio da ne nastupi na mastersu u Majamiju, koji prošle godine nije održan, a 2019. je tamo bio šampion, da nisu stupila na snagu ova nova pravila - on bi izgubio 1000 bodova sledeće sedmice. Ali, zahvaljujući novim propisima, izgubiće samo 500. Novi propis mu je "uštedeo" 500 ATP bodova.\nPa opet, iako će švajcarski as idućeg ponedeljka pasti na ATP listi sa šeste na sedmu poziciju, a na šestom mestu naslediće ga Aleksandar Zverev, Nemac ne može da veruje šta se dešava. Jer, da nije ovih pravila - već bi uveliko bio četvrti teniser sveta, a ne "sedmi, koji posle titule u Akapulku mora da čeka još nedelju dana - da bi postao šesti".\n- To je ludilo!, besno je rekao nemački teniser, ali nije želeo da priča naglas ono što misli, a što je jasno da mu je stav o ovakvim propisima i kome oni najviše pogoduju.\nIpak, jasno je da u teniskom svetu postoji sve veće nezadovoljstvo odlukama ATP-a, čiji je Federer jedan od ključnih "šrafova" kao član Saveta igrača, koji u dogovoru s čelnicima turnira i jeste organ koji učestvuje u donošenju ovakvih propisa o načinu bodovanja.\nNedavno su Đokovićevi navijači izračunali da nije bilo tri promene bodovnih pravila od izbijanja pandemije SARS-CoV-2 tipa koronavirusa, Rodžer Federer ne samo da bi od januara ove godine "krenuo od nule", jer bi mu se svi prošlogodišnji bodovi obrisali pošto nije igrao nakon prošlogodišnjeg Australijan opena, već bi sada bio 611. ili 612. na listi.\nAli, on je, umesto izvan Top 600 - sada šesti. Još nedelju dana.\nA onda će pasti "čak" na sedmo mesto.\nTenis Novak Đoković Rodžer Federer ATP lista Aleksander Zverev


COVID-19 snažno je uticao na dinamiku rada gig radnika iz Srbije i regiona na globalnim platformama proizvodeći snažne oscilacije u ponudi i tražnji za gig radom i menjajući rang najtraženijih znanja i veština. Koristeći GigmetarTM, i druge istraživačke postupke Centar za istraživanje javnih politika od početka izbijanja pandemije nastavlja da intenzivno prati promene u ovoj oblasti sa ciljem da, na bazi prikupljanja novih i analize postojećih podataka o fenomenu digitalnog rada pokrene diskusiju u istraživačkoj zajednici i među kreatorima javnih politika o kreiranju i zagovaranju socijalno održivih politika u Srbiji i u regionu zapadnog Balkana.\nPrema dosadašnjim istraživanjima CENTRA, više desetina hiljada gig radnika iz Srbije i regiona rade preko opštih onlajn globalnih platformi poput Upwork, Freelancer, Guru i Fiverr, kao i specijalizovanih platformi, poput Engooa, ABC Tutora. Na vodeću ulogu Srbije u platformskoj ekonomiji mereno po broju gig radnika po glavi stanovnika i po udelu u radnoj snazi po prvi put je ukazala studija Svetske banke iz 2015. godine. Prema poslednjim podacima OLI Index (avgust 2020) gig radnici iz Srbije su prema broju aktivnih gig radnika u posmatranom periodu, među prvih 15 zemalja na svetu.\nRazumevajući izuzetnu ranjivost gig radnika koji načešće imaju neodgovarajuće radne ugovore, neke od zemalja s brojnim zajednicama gig radnika uvele su mogućnost da ovi radnici ostvare naknadu za slučaj nezaposlenosti. Nažalost to i dalje nije slučaj sa Srbijom, iako postoje jasna rešenja koja bi mogla unaprediti njihov položaj (vidi Zbornik radova).\nNaše izveštaje o uticaju pandemije na gig radnike iz Srbije možete pročitati ovde i ovde. Izveštaj za Srbiju (oktobar 2020) je ovde ! a novi izveštaj za Jugoistočnu Evropu možete pročitati ovde\nCentar se u svojim istraživanjima oslanja na originalno osmišljeni instrument GigmetarTM koji opisuje promene u digitalnoj geografiji Srbije i zemalja u regionu*u odnosu na rod, zarade i profesije kojima se najčešće bave digitalni radnici a koji je nastao kao rezultat napora Centra za istraživanje javnih politika (CENTAR) da osvetli fenomen rada na onlajn platformama u Srbiji i Istočnoj i Jugoistočnoj Evropi.\nTim Gigmetra čine Branka Anđelković, Tanja Jakobi, Vladan Ivanović, Zoran Kalinić, Sonja Lundin i Ljubivoje Radonjić.\nOlof Palme International pružio je inicijalnu podršku u razvoju Gigmetra za Srbiju, a podrška Fonda za otvoreno društvo iz Srbije i Berlina omogućila je proširivanje merenja na zemlje u regionu, kao i dalji razvoj praćenja položaja gig radnika iz Srbije i regiona kroz projekat „Gigmetar – kako raste nova ekonomija“ u kontekstu uticaja Covid19 pandemije na svet platformskog rada.


Sačuvajte te novine, sačuvaćemo i mi šta su pisali, pa ćemo da vidimo ko je lagao, rekao je danas predsednik Srbije Aleksandar Vučić, govoreći na konferenciji za medije o današnjem broju lista Danas.\nPredsednik je kritikovao predstavnike sindikata sa kojima je Danas razgovarao i njihove tvrdnje da se isuviše govorilo o izgradnji stanova, a nedovoljno radilo. Na to je Vučić kazao: „Molim vas, sačuvajte te Đilasove novine, sačuvaćemo i mi i šta su rekli predstavnici sindikata“, dodajući da on ne ume da se bavi propagandom, i da se time, kao i lažima i neistinama bave njegovi protivnici.\nMeđutim, pogled unazad pokazuje da se priča o izgradnji stanova za pripadnike bezbednosnog sektora propagandno eksploatisala. Naime, u poslednjih godinu dana, najviši državni zvaničnici su u čak šest navrata najavljivali izgradnju stanova, a pritom su rokovi, broj stanova i cena kvadrata varirali od prilike do prilike.\nSve je počelo u studiju televizije Hepi 4. decembra prošle godine, kada je predsednik Vučić najavio projekat državne stanogradnje gde bi kvadrat trebalo da trebalo da košta u Beogradu oko 550 evra, a u drugim mestima od 450 do 470, a stanovi bi, u ovoj originalnoj zamisli, bili namenjeni pripadnicima vojske i policije, ali i mladim naučnicima. Vučić je tada kazao da će za realizaciju tog projekta biti potrebno desetak godina, ali da bi prvi rezultati mogli da se vide za oko tri godine.\nNedelju dana kasnije, predsednik je sazvao konferenciju za medije na kojoj je ponovio svoju ideju. Interesantno je da ovom prilikom propustio da spomene da će stanovi da se grade i za mlade naučnike, već samo za pripadnike bezbednosnog sektora. Radovi bi, kazao je on, bi mogli da počnu na proleće 2018. i ponovio je da bi cena kvadrata mogla prosečno da bude 500 evra.\n„Nismo mogli da uđemo u ovu realizaciju ranije, jer je bilo potrebno državno učešće. Sada su stvoreni uslovi za ulazak u veliki projekat državne stanogradnje“, rekao je predsednik Vučić i ukazao da će za izgradnju oko 2 miliona kvadrata učešće države biti 250 miliona evra. Stanovi će po ovoj verziji da budu građeni u Beogradu, Novom Sadu, Nišu, Vranju, Kragujevcu, i Kraljevu.\nIzgradnja jeftinih stanova je treći put zvanično najavljena početkom ove godine, a ovog puta to je uradila ministarka građevinarstva, saobraćaja i infrastrukture Zorana Mihajlović. Prema njenim rečima, lokacije za izgradnje stanova su već tada bile pripremljene i 7.400 stanova moglo je da počne da se gradi. Najmanja spratnost zgrada koje će se graditi, kazala je Mihajlović, biće četiri sprata, cena će u proseku iznositi 500 evra po kvadratnom metru, a za izgradnju jedne zgrade potrebno je oko godinu dana.\nU junu ove godine, izgradnju je najavila i premijerka Ana Brnabić navodeći da radovi kreću u septembru iste godine. „Gradnja traje između 12 i 14 meseci i do kraja 2019. biće završava prva faza“, rekla je premijerka. Tada je rečeno da će prva faza podrazumevati 1.578 stanova koji će biti završeni do 2020. Početak septembra kao datum početka radova, 1. jula je naveo i ministar odbrane Aleksandar Vulin. On je, doduše, protivrečio ministarki Mihajlović, rekavši da se još uvek radi na pripremi lokacija.\nPoslednja u nizu najava istog projekta došla je pre dva dana od čoveka koji je pre manje od godinu dana i otvorio ovu temu u javnosti. „Prva faza predviđa 8.086 stambenih jedinica“, rekao je predsednik Vučić, dodajući da već u „narednih mesec dana kreće izgradnja u Vranju i Nišu, a zatim slede Kraljevo, Kragujevac i Sremska Mitrovica, pa Novi Sad i Beograd“. Kako je naveo, u svih sedam gradova kreće izgradnja do 1. maja a završetak se očekuje u 2020. „Davaćemo značajno niže cene u Prokuplju, Vranju, Požarevcu i mnogim drugim gradovima koji nisu Beograd, Novi Sad, Niš, posebno Beograd. Videćete, kvadrat će biti i za 300 i 350 evra“, naveo je Vučić.\nMeđutim, kako je Danas nedavno pisao, i pored svih ovih najava izgradnja nijedne od zgrada još uvek nije počela. Zapravo, tek je početkom oktobra ove godine raspisan tender za izgradnju 378 stanova u Vranju i Nišu.\n← „Najsramniji dan“ sindikalizma\nŠta je sve Vučić govorio o Danasu? →\n2 komentara za: “Vučić o Danasu: Sačuvajte te novine”


Aca Lukas kreće na turneju : Crveni tepih\nAca Lukas kreće na turneju\nAca Lukas odlučio je da obraduje sve svoje verne fanove širom bivše Jugoslavije velikom turnejom.\nNaime, popularni folker je postigao dogovor sa poznatim estradnim magom Sašom Mirkovićem i njegovom producentskom kućom „Beoton” da mu vodi turneju koja će po svemu sudeći biti najbolja u njegovoj dosadašnjoj karijeri. S obzirom na to da je Lukas poznat po dobrom štimungu, raznovrsnom repertoaru i odličnoj atmosferi na svojim nastupima, nema sumnje da će ga njegova publika i ovoga puta podržati.\n- U dogovoru sa Acom Lukasom, odlučio sam da „Beoton” i ja organizujemo njegovu turneju po svim glavnim gradovima u regionu. Pripreme su u toku, a Lukas će moći da se druži sa publikom u Sarajevu, Zagrebu, Skoplju, Ljubljani i, naravno, u „Beogradskoj areni”, gde će održati spektakularni koncert na svoj rođendan, 3. novembra – rekao je Mirković u kratkoj izjavi za Press.


Iako se pasoš Bosne i Hercegovine nalazi na 49. poziciji liste najmoćnijih pasoša svijeta “Henley passport index”, u posljednjih 10 godina je ipak napredovao za 23 pozicije.\n“Pasoš Bosne i Hercegovine je na listi najmoćnijih pasoša 2009. godine bio na 72. mjestu, dok je ove godine zauzeo 49. poziciju”, navedeno je u ovogodišnjem izvještaju “Henley passport index” liste.\nKako je rečeno, pasošem Bosne i Hercegovine se, prema posljednjoj listi, bez vize može putovati u 116 država.\nAko je suditi prema ovim podacima, Bosna i Hercegovina je među šest zemalja koje su u posljednjih 10 godina najviše napredovale na ovoj listi.\nKada su u pitanju evropske zemlje u koje se bosanskohercegovačkim pasošem može putovati bez vize, među 116 zemalja se, između ostalog, nalaze Austrija, Francuska, Njemačka, Mađarska, Island, Italija i druge.\nInteresantno je da se pasošem Bosne i Hercegovine bez vize ne može putovati u SAD, ali viza nije potrebna za sedam južnoameričkih zemalja poput Bolivije, Brazila, Paname, Čilea i drugih.\nPrevious Amel Tuka u domovini - zahvalan i sretan (Video)\nNext Bosna je nagradila svog šampiona: Veliki dočeci i novčane nagrade za Amela Tuku


Počela sa radom besplatna linija za prijavu nepravilnosti u oblasti rada za trudnice i porodilje - Advokatska kancelarija Majstorović\n„U okviru telefonskog broja 0800 300 307 zvanično je počela sa radom besplatna linija za prijavu nepravilnosti u oblasti rada. Biranjem opcije 2, trudnice i porodilje sada lakše i brže mogu direktno Inspekciji rada prijaviti poslodavce koji su prekršili zakon i uskratili im neka od njihovih prava.\n„Država želi da zaštiti sve trudnice, porodilje i majke i omogući im ostvarenje svih prava koja im pripadaju. Inspekcija rada će se sa dužnom pažnjom posvetiti ovom problemu i verujem da ćemo uvođenjem ove linije uspeti da stanemo na put onima koji su sebi dali za pravo da uskrate trudnicama i porodiljama ono što im zakonom pripada. Vlada Srbije nastaviće aktivno da radi na poboljšanju položaja majki u Srbiji, da on bude iz dana u dan sve bolji, jer je to prioritet i cilj naše populacione politike“, istakao je Đorđević.\nNa sajtu Ministarstva u okviru kategorije „Registri“ redovno će biti ažuriran poseban spisak svih onih poslodavaca za koje se dokaže da su prekršili zakon, u ovom slučaju prema porodiljama i trudnicama.“


Radio Tivat | 52. Praznik mimoze: Veza koja traje i koja se ne može prekinuti\n06 феб 52. Praznik mimoze: Veza koja traje i koja se ne može prekinuti\nPandemija korona virusa neće prekinuti tradiciju održavanja Praznika mimoze. Iako u manjem obimu i bez pučkih svečanosti, ovogodišnji mimozin festival u Herceg Novom pružiće kvalitetan sportski i kulturni program, uz poštovanje svih epidemioloških mjera, saopšteno je na konferenciji za medije u Dvorani Park.Kako je kazao predsjednik Opštine Herceg Novi Stevan Katić, uzimajući u obzir aktuelnu situaciju sa pandemijom virusa Covid-19, postojale su sumnje da li treba organizovati 52. Praznik mimoze. Tradicija održavanja nije prekinuta preko 50 godina, uključujući i devedesete godine na našim prostorima kada je u okruženju bilo ratno stanje, pa je i zaključak organizacionog odbora bio da tradiciju ne treba prekidati.\nDirektorica JUK „Herceg fest“ Gordana Porobić Krcunović je naglasila da uprkos globalnoj pandemiji postoji veliko interesovanje, ali i podrška ljudi iz cijelog svijeta i dodala da će se jedan dio programa izvesti u online formatu, a u program Praznika mimoze uvršteno je i 5 izložbi, kao i retrospektivna izložba fotografija koja će biti postavljena u trouglovima u centru grada.“Umjesto tradicionalne fešte ribe, mimoze i vina, organizovaćemo sadnju mimoze na više lokacija u gradu. Imaćemo i humanitarne koncerte koje će prenositi lokalni javni servis, a koji će biti dostpuni za gledanje i preko streama (online). Ovi koncerti su organizovani u cilju podrške online nastave i opremanja škola tabletima i računarima za djecu” – kazala je Porobić Krcunović.\nŠto se tiče Karavana mimoze, ove godine će se održati u manjem obimu nego što je uobičajeno, a posjetiće Nikšić, Podgoricu, Žabljak, Kolašin i Trebinje. Kako je istakao direktor TO, Pavle Obradović, cilj ovogodišnjeg Karavana mimoze je medijska zastupljenost, a građanima će biti podijeljene grančice mimoze i promo materijal.\nPrema riječima sekretara za društvene djelatnosti i sport Opštine Herceg Nov,i Darka Klasića, sportski program će početi 47. Kupom mimoze u jedrenju u akvatorijumu hercegnovskog zaliva, a fokus je stavljen na tradicionalne i dugogodišnje sportske manifestacije koje su prihvatljive i u skladu sa epidemiološkim mjerama. Kruna ovogodišnjeg sportskog programa je Novska skalinada, koja će biti održana 28. februara.U sklopu sportskog programa biće održan i 38. bućarski turnir, kao i dva fudbalska turnira – jedan za juniore i drugi u okviru 42. Fudbalskog kupa mimoze, tokom kojeg se neće igrati po dvije utakmice, već po jedna i to u čast mimoze.


Putin zaronio u LEDENU BOGOJAVLJENSKU VODU - Nova Borba\nPutin zaronio u LEDENU BOGOJAVLJENSKU VODU\n„Na Bogojavljenje Putin je odslušao deo liturgije i učestvovao u bogojavljenskom kupanju na jezeru Seliger“, rekao je Peskov.\nPeskov je dodao da ovo nije prvi put da ruski lider učestvuje u bogojavljenskom kupanju, prenosi Glas Moskve.\nRuski običaji na Bogojavljenje\nBogojavljenje je jedan od glavnih praznika koji slave pravoslavni hrišćani 19. januara i posvećen je danu kada je Jovan Krstitelj, u vodi reke Jordan krstio Isusa Hrista.\nOdređeni običaji i tradicija u vezi sa ovim praznikom u Rusiji, preživeli su još od davnina pa do današnjih dana.\nKada se završi "12 čarobnih dana", odnosno period oko Nove godine i Božića, koji se od u Rusiji zove Svjatki, kuća se po tradicija čistila, sklanjala se slama koja je od Božića stajala po ćoškovima, a preostali hleb i pecivo su se davali domaćim životinjama.\nOsim toga, tradicionalno se svetila voda, a nije bilo važno da li je to voda iz crkve ili bunara i izvora. Ako bi bila u pitanju reka, narod bi bušio rupu u ledu, odnosno pravio takozvani "prorub", posle čega bi sveštenik svetio vodu u reci, spuštajući tom prilikom krst u vodu.\nSmatralo se da je posebno korisno i važno odmah nakon spuštanja krsta u vodu, ili zaroniti u ledeni "prorub" ili makar umiti se hladnom vodom kako bi se sa tela uklonilo sve što je "prljavo i pokvareno".\nPoneki hrabri i odvažni, ne plašeći se mraza, skakali su u osveštanu vodu u "prorubu", a ostali narod je zahvatao svetu vodu i njom prskao kuću i domaćinstvo, verujući da će rod biti bolji. Takođe, verovalo se da će žena lakše podneti porođaj, ako popije dosta svete vode.\nSam proces osveštavanja vode na Bogojavljenje, oduvek se, još u staroj Rusiji pažljivo čuvao od svake nečiste sile, čak se i u rupu u ledu - "prorub" pucalo iz oružja, kako bi se oterali "zli dusi". Voda zahvaćena iz reke nakon što je osveštana, čuvala se u kući čitave godine.\nTakođe, verovalo se da je oko Bogojavljenja dobro krštavati decu.\nMožda najinteresantniji od svih je običaj da su se na Bogojavljenje po ruskim selima predstavljale devojke koje su stasale za udaju- "neveste" ili "slavušnice". Običaj se, zavisno od regiona, drugačije nazivao- "izbor neveste", "stajati na snegu", "velika parada nevesti"...\nNa Bogojavljenje bi se sva omladina lepo oblačila, a devojke bi posebno rumenile svoje obraze.\nOvim povodom bi u veće oblasne gradove iz manjih susednih sela dolazile "slavušnice" i mladići koji su imali nameru da se ožene u toku godine koja je nastupila.\nU modernoj Rusiji, obeležavanje velikog praznika, Ruska pravoslavna crkva organizuje uz pomoć nadležnih državnih institucija poput Ministarstva za vanredne situacije.\nMere opreza su neophodne, jer se prema dugogodošnjim meteorološkim merenjima, temperatura vazduha oko praznika Bogojavljenje spušta do 25. podeoka u minusu na skali Celzijusa.\nVernici se zato pozivaju da u osveštanu ledenu vodu zaranjaju samo na onim mestima, koja su za to predviđena i gde dežuraju stručnjaci nadležnih službi. Običaj je da vernik tru puta zaroni u ledenu vodu i time sa sebe skine sve grehe.\nPovodom Bogojavljenja, u noći sa 18. na 19. januar, u Rusiji je bilo opremljeno više od 3 hiljade mesta za tradicionalno kupanje u ledenom prorubu.\nViše od milion vernika se svake godine spušta u ledeni prorub povodom velikom praznika.


"Japanski ljubavnik" na srpskom - Kultura - Dnevni list Danas\nPočetna » Kultura » "Japanski ljubavnik" na srpskom\nNova knjiga Izabel Aljende\n0Piše: V. M. 01. novembra 2017. 13.25\nU ovom romanu Aljendeova piše o dve bolne teme – mirenju sa starošću i položaju Japanaca koji su živeli u SAD nakon napada japanske vojske na Perl Harbur. Tada je nekoliko hiljada Japanaca u Americi bilo proglašeno za neprijatelje države i odvedeno je u sabirne centre. Ovo istorijsko razdoblje ispričano je kroz ispovest Alme Belasko, koja davne 1939. kada se nad Poljskom nadvila senka nacizma došla kod ujaka u San Francisko. Tu će, dok svet neumitno srlja u ponor i mrak Drugog svetskog rata, Alma sresti Japanca Ićimea Fukida, tihog i plemenitog sina porodičnog baštovana. Izabel Aljende počela je svoju karijeru romanom „Kuća duhova“, kritičari su je proglasili „ženskim Markesom“, a Nacionalnu književnu nagradu Čilea dobila je 2010. godine.


Prema rečima vicepremijera Božidara Đelića, Predlog zakona uglavnom predviđa naturalnu restituciju i trebalo bi da stupi na snagu do sredine oktobra.\n„Time možemo reći da smo, posle 10 godina velikog iščekivanja, na korak do ispravljanja jedne istorijske nepravde, oduzimanja imovine posle Drugog svetskog rata na ideološkoj osnovi“, istakao je Đelić. On je rekao da misli da će budući zakon o restituciji pokazati efikasnost, da će proces vraćanja imovine voditi nova agencija koja će trebati da obradi 150.000 predmeta. „Namera nam je da veliki broj slučajeva bude rešen u naredne tri godine“, istakao je Đelić i dodao da u restituciji neće moći da učestvuju pripadnici okupatorskih snaga i njihovi naslednici i državljani zemalja koje to pravo nisu dali srpskim državljanima.\nNije prihvaćen zahtev starih vlasnika da u zakon bude uvršćena supstitucija, odnosno zamenska restitucija. „To bi uvelo proizvoljnost u postupku restitucije i otvorilo mogućnost za korupciju“, kazao je vicepremijer.\nJedna od izmena koja je ušla u predlog zakona posle jednomesečne javne rasprave je proširena naturalna restitucija građevinskog i poljoprivrednog zemljišta. Vraćanje poljoprivrednog zemljišta je moguće i ako su na njemu dugoročni zasadi, poput voćnjaka i vinograda, a precizirano je da se zemljište u okviru proizvodnih sistema ne vraća samo ako je taj sistem u funkciji i samo u meri koja je ekonomski opravdana, objasnio je Đelić.\nSužen je izuzetak u vraćanju reprezentativnih objekata, na one gde postoje ugovori sa stranim ambasadama, konzulatima, vojnim i trgovinskim predstavništvima. Samo će predsednik države, Skupština i Vlada moći da sačuvaju reprezentativne objekte, dok je prvobitno bilo predviđeno da pod restituciju ne potpada nijedan reprezentativni objekat u vlasništvu države.\nPrednost će imati naturalna restitucija, dok će novčano obeštećenje biti primenjivano gde ne bude moguće vraćanje imovine.\nĐelić je precizirao da je za novčanu nadoknadu predviđeno dve milijarde evra. Obveznice će biti izdate 2015, biće denominovane u evrima, s kamatom od dva odsto. Obveznice će biti izdate na 15 godina, a za ljude starije od 70 godina na pet godina.\nPrema rečima Đelića, rok isplate obveznica je ograničen i neće biti produžavan, a vlasnici koji dobiju rešenje o obeštećenju posle 2015. dobiće tada u novcu iznos glavnice i kamate za period do trenutka donošenja rešenja.\nPredlogom zakona o restituciji maksimalno obeštećenje po vlasniku ograničeno je na 500.000 evra.\nUz Predlog zakona o restituciji, usvojene su i izmene Zakona o vraćanju imovine crkvama i verskim zajednicama, kojima je izjednačeno pravo crkava i verskih zajednica s pravima građana i firmi. „Za slučaj žrtava holokausta, koje nemaju žive naslednike, predviđena je gradnja memorijalnog centra i osnivanje fonda koji će njim upravljati“, rekao je Božidar Đelić.\nViše iz ove kategorije « Objavljena konačna lista popisivača: Ljudi koji će nas ispitivati\tU industrijskoj zoni i u gradu: Prodate su četiri parcele »


Otkriveno kako je magla za četiri dana ubila 12.000 ljudi\n06.12.2016.\t• Zabava\t• 1\nMožda se na prvi pogled i čini jako čudno da naučnici istražuju što se dogodilo u atmosferi pre više od šest decenija, posebno kada uzmemo u obzir šta se sve trenutno događa u Zemljinoj atmosferi.\nKvalitet vazduha u Evropi poboljšan je u poslednjih nekoliko godina, ali je zagađenost i dalje velika i uzrok je oko 470.000 slučajeva prerane smrti u 2013. godini, navodi se u izveštaju Evropske agencije za zaštitu životne sredine (EEA).\nFOTO: Škole zatvorene u Nju Delhiju zbog zagađenja vazduha, ulice pune prašine\nVlasti Nju Delhija najavile su danas niz mera u borbi protiv ogromnog zagađenja vazduha koje je zahvatilo glavni grad Indije, uključujući trodnevno zatvaranje škola, prekid radova na gradilištima i polivanje ulica vodom da se smanji prašina.\nNovi Sad na listi najugroženijih gradova\n26.09.2016.\t• Novi Sad\t• 7\nNovi Sad, Beograd i Niš našli su se na interaktivnoj mapi koja pokazuje kolika opasnost preti kojim gradovima sveta.\nVIDEO: Stanovnici Bora ne mogu da dišu od dima\n11.09.2016.\t• Info\t• 2\nBorani jutros nisu mogli da dišu od gasova koji su obavili njihov grad.\nNovi "Teslin" automobil koji štiti od biohemijskog napada\nJedna od najneobičnijih sposobnosti novog "Tesla" automobila jeste njegov "Bioweapon Defense Mode", moćni filter vazduha koji putnike u vozilu može sačuvati od otrova s polja.\nAustralijanci prodaju Kinezima pakovanja čistog vazduha\n03.05.2016.\t• Zabava\t• 0\nDva australijska biznismena odlučila su da iskoriste prirodne resurse, te su počeli da isporučuju pakovanja vazduha u Kinu.\nVIDEO: Prate zagađenje uz pomoć golubova\n19.03.2016.\t• Život\t• 1\nKvalitet vazduha u Londonu prati mala flota golubova opremljena specijalnim ruksacima.\nČovek u borbi protiv fabrike, tužen jer ne trpi smrad\nViši sud u Subotici ukinuo je presudu Osnovnog suda protiv Dragana Pečurice kojeg je fabrika "AIK" iz Bačke Topole tužila za "narušavanje ugleda i kreditne sosobnosti" jer je on, kako u optužbi navode, na svom blogu i u televizijskoj emisiji izneo neistine o fabrici.


Izvor: Kurir, 09.Nov.2010, 14:43\nBEOGRAD - MUP Srbije u okviru policijske akcije "Pištolj" na široj teritoriji Srbije do sada su uhapšene 22 osobe zbog sumnje da su potkradanjem goriva na NIS-ovim pumpama oštetili građane za više od dva miliona evra. Do sada policija je prevaru otkrila na 15 pumpi koje su blokirane, rekao je ministar policije Ivica Dačić.\n- Ta grupa je poslednjih nekoliko godina organizovano potkradala građane prilikom kupovine goriva na benzinskim pumpama NIS-a, rekao je Dačić i dodao >> Pročitaj celu vest na sajtu Kurir << da se akcija nastavlja.\nDačić je objasnio da su odgovorna lica Direkcije za kontrolu mera i dragocenih materijala i, takođe, odgovorna lica Sektora za održavanje benzinskih stanica NIS-a omogućila nezakonito baždarenje protoka pumpinih automata.\n- Oni su lažno podesili protok na automatima za prodaju goriva građanima i oštetili ih, kako je do sada utvrđeno, za više od dva miliona evra, rekao je Dačić.\nUhapšeni su uglavnom šefovi benzinskih pumpi, a akcija policije izvedena je na teritoriji cele Srbije, u Beogradu, Užicu i Lazarevcu.\nBeogradski mediji nezvanično saznaju da su akciju "Pištolj" izveli u ranim jutranjim časovima pripadnici Služba za borbu protiv organizovanog kriminala.\nOni navode da je ta kriminalna grupa od 2007. do 2009. potkradala građane na pumpama NIS širom Srbije tako što je od kupaca krala 20 odsto plaćenog goriva.\nGorivo se kralo tako što su u benzinskim stanicama instalirane specijalne ploče, koje su brojačem evidentirale količinu goriva koju su građani tražili i plaćali, dok je u rezervoar automobila ulazila količina manja za petinu.\nSpecijalne ploče, je prema saznanjima, nabavljao Veljko Jerković, koji je zaposlen u Ministarstvu ekonomije i u Direkciji za mere i dragocene metale, koji je takođe uhapšen.\nOn se , navode beogrdski mediji, sumnjiči da je organizator ove kriminalne grupe. i da je u saradnji sa poslovođama "ubacivao" ih na određene pumpe.\nUhapšeni su na informativnom razgovoru u prostorijama MUP Srbije.\nPotkradanje građana Srbije traje godinama\nPredsednik Upravnog odbora Nafta ad. Nebojša Atanacković kaže da potkradanje građana Srbije traje godinama. On je pozdravio rešenost Uprave NIS-a da se obračuna sa onima koji kradu građane i ruše imidž firme.\n"Ovaj način krađe, sa specijalnim pločicama, sofisticiran je način i nije se koristio prethodnih godina. Ono što me interesuje jeste na koji način su se osumnjičeni za krađu oslobađali viška goriva? Jer, ako građani plate gorivo, a ne dobiju ga, onda ono ostaje u rezervoarima. Jedino ako su ga prodavali bez izdavanja fiskalnog računa i time štetili istovremeno građane, državu i firmu u kojoj su radili", kaže Atanacković.


Pobratimi bolji kuvari od Mačora -\nJučerašnje takmičenje u kuvanju riblje čorbe, koje je održano u sklopu 53. po redu manifestacije „Na Moravi vodenica stara”, okupilo je 17 ekipa iz Aleksinca, Bačke Palanke, Niša, Knjaževca, Ćićevca, Doljevca, Donje Trnave, Arbanasca, Čitluka, Čečine, Vakupa, Bovna i Trnjana.\nMada su ekipe pripremale i druga jela, tročlani stručni žiri (Jovica Živković, Jugoslava Jovanović, Ivan Ilić) ocenjivao je isključivo riblju čorbu i to: njen ukus, pikantnost, boju, masnoću i kompaknost ribe. Posle kraćeg većanja, žiri je titulu pobednika dodelio ekipi „Pobratimi” iz Arbanasca, sela u opštini Merošina, drugi su „Mačori” iz doljevačkog sela Čečine, dok je treća pozicija pripala predstavnicima Organizacije sportskih ribolovaca „Beli Timok” iz Knjaževca.\nNagradu za najuređeniji štand dobila je ekipa Udruženja sportskih ribolovaca „Kostreš” iz Ćićevca, titulu najbolje kuvarice ponela je Danijela Minić iz ekipe Udruženja žena „Bovansko jezero“ iz Bovna, a za najveseliju ekipu proglašeni su takmičari koji su nastupili pod nazivom Rudnik mrkog uglja „Soko – Nezavisnost” iz Aleksinca.\nSpecijalne nagrade dobili su Milica Janković iz ekipe „Srce“ iz Bačke Palanke i ekipa aleksinačkog Centra za kulturu i umetnost.\nPod pokroviteljstvom Skupštine opštine, takmičenje u kuvanju riblje čorbe organizovali su Opštinska organizacija za turizam i sport (OTIS) i Klub sportskih ribolovaca „Trnjane” iz Trnjana.\nPrevious Post:Brašno sa potočara kao deo turističke ponude Aleksinca\nNext Post:VII Memorijalni turnir „Mića Projović“ nedelju u Aleksincu


Kim na sajmu naoružanja optužio SAD i Južnu Koreju da prete miru\nSevernokorejski lider Kim Džong Un govori u Pjongjangu (Foto: STR / KCNA VIA KNS / AFP)\nSevernokorejski lider Kim Džong Un, u govoru održanom pored najvećih severnokorejskih raketa, rekao je da je razvoj naoružanja u njegovoj zemlji neophodan zbog neprijateljskih poteza Sjedinjenih Država i grupisanja vojnih snaga u Južnoj Koreji, preneli su u utorak državni mediji.\nPjongjang jača vojsku samo u samoodbrani, a ne da započne rat, rekao je Kim u obraćanju na sajmu naoružanja u ponedeljak, prema izveštaju državne novinske agencija KCNA.\nKim se obratio javnosti dok je stajao pored niza oružanih sistema, među kojima su i interkontinentalne balističke rakete (ICBMs), prenela je agencija Rojters pozivajući se na dnevne novine vladajuće stranke Rodong Sinmun.\nSeverna Koreja nagoveštava da je spremna za razgovore, ali ne sa SAD\n"Ne govorimo o ratu, već o tome da se on spreči i da se pojačaju napori u tom pogledu da bi se zaštitio nacionalni suverenitet", rekao je Kim i dodao da je rat glavni neprijatelj Severne Koreje.\nPortparol južnokorejskog Ministarstva odbrane rekao je da obaveštajne agencije Južne Koreje i Sjedinjenih Država analiziraju opremu izloženu na sajmu.\nPortparol američkog Stejt departmenta ponovio je da je cilj Vašingtona potpuna denuklearizacija Korejskog poluostrva, ali da SAD "nemaju neprijateljske namere" prema Severnoj Koreji i da su spremne da razgovaraju bez preduslova "uz ozbiljnu i održivu diplomatiju".\nTrka u naoružanju između dve Koreje se ubrzava, a obe strane testiraju savremene balističke projektile kratkog dometa i drugo naoružanje.\nJužna Koreja je nedavno testirala prvu balističku raketu ispaljenu iz podmornice, planira i proizvodnju novog naoružanja među kojima su i nosači aviona, a kupila je i američke borbene avione F-35.\nSeverna Koreja nastavlja da razvija svoj raketni program, a analitičari kažu da je počela da proširuje svoj glavni nuklearni reaktor u kojem se proizvodi gorivo za nuklearne bombe.\nSjedinjene Države su saopštile da su spremne na diplomatske razgovore sa Severnom Korejom, ali je Pjongjang poručio da nije za to zainteresovan dok god Vašington ne odustaje od politike sankcije i vojnih aktivnosti u Južnoj Koreji.\nTeško je verovati u tvrdnje Sjedinjenih Država da nisu neprijateljski nastrojene prema Severnoj Koreji u svetlu "pogrešnih procena i akcija", poručio je severnokorejski lider.\nOptužio je i Južnu Koreju da svojim "neograničenim i opasnim" naporima da ojača vojsku "uništava vojnu ravnotežu na Korejskom poluostrvu i povećava vojnu nestabilnost i opasnost".\nO Severnoj Koreji bi u Vašingtonu u utorak trebalo da razgovaraju savetnik Bele kuće za nacionalnu bezbednost Džejk Saliven i njegov južnokorejski kolega Su Hun.\nSeverna Koreja izvela četvrtu raketnu probu u proteklih mesec dana


1\tJuly 12, 2020 5:02 pm\n1884. godine našeg naučnika Nikolu Teslu angažovao je američki pronalazač Thomas Edison. Iste godine Tesla se preselio u Njujork, gde je nastavio da živi i radi gotovo 60 godina.\nŠira javnost zna da je Nikola Tesla bio u Čikagu 1893. godine zajedno sa Georgeom Westinghouse gde su dokazali superiornost Teslinog polifaznog sistema osvetljavajući najveći svetski sajam do tada održan ili Columbian Exposition kako se još nazivao ovaj događaj. Međutim, mali broj ljudi zna da je Tesla još najmanje dva puta bio u Čikagu nakon posete sajmu.\nTeslina druga poseta Čikagu i maestralna prezentacija\nKako piše portal, Tesla Universe, koji se bavi radom i životom najvećeg svetskog naučnika, Tesla je ponovo posetio Čikago u maju, 1899. godine, gde je pred Čikaškim komercijalnim klubom održao predavanje i prezentovao čamac kontrolisanim radio talasima.\nTesla je pomerao granice svojim brodom sa daljinskim upravljanjem.\nNažalost nema dostupnih fotografija i zabeleženih detalja ove posete. Međutim, zna se da je Tesla demonstirao čamac kontrolisanim radio talasima. Godinu dana ranije u njujorškom Madison Skuare Gardenu 1898. godine Tesla je održao istu prezentaciju, koristeći mali kontrolni upravljač sa radio stanicama, mogao je da manevriše malim brodom po bazenu punom vode i čak da upali i ugasi lampice. Zaista malo ljudi u to vreme je bio svestan da radio talasi uopšte postoje i Tesla je ponovo pomerao granice svojim brodom sa daljinskim upravljanjem.\nŽivot i rad u Čikagu\nKrajem 1917. godine Tesla se vratio u Čikago. Ovaj put da radio je za Nacionalnu kompaniju Pile gde je nastavio da usavršava svoje turbine bez sečiva. Kompanija Pile više ne postoji, ali zgrada u kojoj su navodno, bili od 1916. godine, još uvek postoji na adresi 1334 N. Kostner Ave.\nBlackstone Hotel u kome je Tesla živeo u Čikagu.\nTesla je radio u kompaniji Pile National nešto više od godinu dana i za to vreme živeo u prestižnom hotelu Blackstone. Blackstone se nalazi na uglu Michigan Avenije i Balbo St. Tokom godina hotel je preuređen više puta, a očigledno nema zapisa u kojoj sobi je Tesla boravio dok je boravio u Čikagu.\nEvo koje zemlje mogu da posete turisti sa srpskim pasošem\nKoliko svet duguje ovom čoveku a nisu ni svesni\nU Americi 325 000 obolelih od COVID 19, u Ilinoisu više od 10 000 0


Microsoft zapošljava više od 40 inženjera u Razvojnom centru u Beogradu i poziva developere iz BiH da se prijave - Biznis Info\nMicrosoft zapošljava više od 40 inženjera u Razvojnom centru u Beogradu i poziva developere iz BiH da se prijave\nMicrosoft razvojni centar u Srbiji otvorio je više od 40 radnih mjesta u oblasti softverskog inženjeringa. Razvojni centar u Beogradu nastavlja da raste, nakon što je u posljednjih godinu dana doživio ekspanziju sa više od 100 novih zaposlenih iz Srbije, regiona, ali i ostatka svijeta, čime opravdava titulu najpoželjnijeg IT poslodavca u zemlji.\nCentar u Beogradu je mjesto gdje nastaju proizvodi i inovacije koje se primjenjuju na globalnom nivou.\nKarijera u Beogradu pruža nebrojene mogućnosti, od saradnje sa vrhunskim stručnjacima i rada na razvoju alata koje koriste milijarde ljudi, do rada u internacionalnom okruženju i mogućnosti za konstantno učenje i napredovanje. Timovi Microsoft Razvojnog centra u Beogradu stvaraju neke od najnaprednijih i najrasprostranjenijih digitalnih servisa.\nBez obzira iz koje zemlje dolaze, svi zainteresovani za rad u timu Microsoft Razvojnog centra u Beogradu mogu se prijaviti na ovom linku, a kako izgleda proces intervjuisanja za posao u jednoj od najvećih svjetskih IT kompanija možete pogledati ovdje.\nZainteresovani softverski inženjeri mogu aplicirati za sljedeće pozicije:\nU Razvojnom centru naglašavaju da su diverzitet i inkluzivnost neke od njihovih ključnih vrijednosti. Ističu da je jedan od najboljih načina za razvijanje kvalitetnih ideja da u timove uključe ljude različitih profila, obrazovanja, kulture, različitih perspektiva i načina razmišljanja. U skladu sa tim, MDCS se već 7 godina kroz inicijative Girls in ICT i Women know IT bavi ohrabrivanjem djevojaka da započnu svoju karijeru u IT industriji, a od skoro rade i na internacionalnom zapošljavanju, kako bi nastavili da šire svoju misiju, ali i lokalni ekosistem. Takođe, benefiti koje daje ova kompanija vrlo su kompetitivni u regionu, pa se osim najboljih zdravstvenih osiguranja, porodiljskog odsustva za majke i očeve, kao i različitih društveno-korisnih aktivnosti, pominju i fleksibilan rad, te prilično veliki broj dana mogućeg odsustva, kao i resursi za dalje učenje i usavršavanje.\nMicrosoft Development Center Serbia (MDCS) je osnovan 2005. godine. Posljednjih 16 godina stvaramo najsavremeniju tehnologiju baš u Beogradu. Biti dio ambicioznog, raznolikog i kreativnog tima od oko 500 ljudi u Microsoft Razvojnom centru u Srbiji, pružit će vam priliku da proširite svoje ideje i znanje, radeći globalno dok živite u Beogradu. Pridruživanjem timu u Srbiji, moći ćete da razvijete neke od vrhunskih i najinovativnijih proizvoda kompanije Microsoft. Vi ćete bit veza između apstraktnih koncepata i rješenja – onaj koji razumije korisnika, rješava probleme i razvija aplikacije koje prave razliku. Više o nama na: What We Do (microsoft.com)


Studio B :: Vesti :: Rad na vrućini\nVeličina teksta Vesti :: BeogradRad na vrućini »03. Jul. 2012 | (19:04 -> 19:12), Izvor : Studio B, Komentari: 0 Ovih vrelih dana najteže je sigurno onima koji i na tropskim temeperaturama moraju da rade.Najtopliji dani zapljusnuli su Srbiju ovih dana. Vlada Srbije je 2007. donela preporuku poslodavcima da se, ukoliko proces rada to dozvoljava, ne radi u periodu od 11 do 16 časova kada su ekstremno visoke temperature iznad 36 stepeni. Isto važi i ove godine, a inspektorat za rad svakodnevno obilazi gradilišta kako bi proverio da li se poštuju mere koje su propisane za rad na velikim vrućinama.\nKad je nama, na plus 38, uz temeperaturu izmerenu u hladu - nesnosno kako kažemo, čak i dok ležimo i ne radimo ništa, kako li je ovim ljudima koji se kraj užarenih motora, mašina i kamiona krčkaju u svom znoju, poput beogradskih putara koje zatičemo širom grada.\nUprava za bezbednost i zdravlje na radu preporučila je poslodavcima, po predlogu Vlade Srbije iz 2007. da i ove godine zbog visokih temperatura, od 11 do 16 sati obustave rad na otvorenom. Ukoliko nisu u mogućnosti, što je najčešći slučaj, obavezni su da organizuju rad po smenama i češće pauze, velike količine vode i zaklon od sunca za radnike. Inspektorat za rad svakodnevno obilazi gradilišta i zatvorene industrijske prostore gde proveravaju da li se poštuju mere koje su propisane za rad na velikim vrućinama.\nIzveštaji sa terena kažu da se te preporuke uglavnom sprovode, a tamo gde se ne poštuju, inspektori nalože poslodavcu da, kada je najjače zračenje, moraju da odmaraju radnike u kontinuitetu, na svakih sat vremena po 15 minuta, tj. da proces rada prilagode visokim temperaturama jer one utiču na zdravlje, smanjuju koncentraciju i izazivaju nesvesticu.Nazad na vrhvrati se na prethodnu stranu Komentari (0)


RTCG - Radio Televizija Crne Gore - Nacionalni javni servis :: Društvo :: Nedovoljno pomaka u borbi protiv korupcije\n09. 12. 2021. 08:41 >> 09:15 0\nCrna Gora je napravila određene pomake u borbi protiv korupcije u posljednjih godinu dana, naročito ako se uzme u obzir da su se desile velike političke promjene na izborima, ali to nije dovoljno, ocijenio je Lazar Grdinić iz Istraživačkog centra MANS-a.\nOn je Jutarnjem programu TVCG, povodom Svjetskog dana borbe protiv korupcije, rekao da su očekivanja građana do sada iznevjerena, te da se moralo uraditi više.\n"Prioriteti su morali biti drugačiji, nije bilo političke volje da se Crna Gora ustremi ka ostvarivanju vladavine prava i pravne države. Da li je to bilo uslovljeno političkim prepucavanjima između parlamentarne većine i vlade i raznim opstrukcijama, vjerovatno jeste u određenom procentu, ali smo morali više uraditi", rekao je Grdinić.\nStoga se, kako je rekao, u 2022. godinu mora ući posvećenije nego do sada.\nGrdinić kaže da neki pokazatelji nijesu dobri, ističući kao primjer predsjednika Opštine Budva Marka Carevića, koji je dio nove vlasti, a gdje nova Vlada i ne pokušava da ni na koji način spriječi uzurpaciju državnog zemljišta na Krimovici od pola miliona kvadrata.\n"Drugi primjer je političko zapošljavanje. Puna su im bila usta o tome kako DPS i njihovi sateliti zapošljavaju svoje ljude, a sada vidimo da nova vlast ima istu praksu koja nije dobra", rekao je Grdinić.\nGovoreći o Pandora papirima, on je rekao da nemaju bilo kakvu informacije o tome da li je Tužilaštvo dobilo podatke iz inostranstva.\n"Imamo podatak da su dobili pismo od predsjednika Crne Gore Mila Đukanovića. Ne gajimo iluzije da će ovakvo Tužilaštvo, a naročito njihov šef, glavni specijalni tužilac Milivoje Katnić, odraditi ovaj slučaj po zakonu", rekao je Grdinić.\nPandora je, kaže, ozbiljan i kompleksan posao "ali za novo i reformisano tužilaštvo".\nGrdinić je rekao i da u slučaju Slavoljuba Stijepovića i afere "Koverta", ima rezervu jer ne bi bilo prvi da se desi neka procesna greška i da se Stijepović oslobodi.\n"Iako treba poštovati pretpostavku nevinosti, što je u ovom slučaju teško jer na snimku imamo njega koji uzima kovertu s novcem", rekao je Grdinić.\nMANS Korupcija Lazar Grdinić\nPartijski računi pred Upravnim sudom\n25. 12. 2021. 1\n"DPS nije demantovao naše istraživanje"\n"Kategorički odbijamo insinuacije MANS-a"\n"Bojanić i MKI nastavljaju da namještaju koncesiju Careviću"


Za uređenje kanala za odvodnjavanje “Kudoš“ 62,4 miliona dinara | Sremska Televizija\nZa uređenje kanala za odvodnjavanje “Kudoš“ 62,4 miliona dinara\nZa uređenje kanala za odvodnjavanje „Kudoš“ 62, 4 miliona dinara. Pokrajinska vlada je danas izdvojila 62, 4 miliona dinara za uređenje meliorativnog kanala „Kudoš“, koji se nalazi u okviru kanalske mreže za odvodnjavanje poljoprivrednog zemljišta na području katastarskih opština, Pavlovci i Vrdnik.\nKanal „Kudoš“ odvodi suvišnu vodu sa obronaka Fruške gore i uliva se u akumulaciju „Pavlovci“, sa kojom čini jedinstveni sistem za odvodnjavanje i regulaciju poplavnog talasa na tom području. Kanal je zarastao u šiblje i stabla, posebno deo prema ulivu u akumulaciju, u širini koja izlazi iz kanalskog pojasa i zauzima poljoprivredene parcele, sa velikim procentom zamuljenja, što uzrokuje smanjenu efikasnost odvodnjavanja. Obezbeđenim sredstvima je predviđeno čišćenje i izmuljenje kanala, kao i izgradnja objekta u kom će biti smeštena zaštitna rešetka sa automatskom čistilicom.\nNa današnjoj sednici Pokrajinska vlada donela je i Odluku o obrazovanju Saveta za koordinaciju poslova bezbednosti saobraćaja na putevima koji su u nadležnosti AP Vojvodine. Na čelu Saveta je predsednik Pokrajinske vlade Igor Mirović, a za zamenika je imenovan pokrajinski sekretar za energetiku, građevinarstvo i saobraćaj Ognjen Bjelić.\nZadatak Saveta, koji se formira kao povremeno radno telo Pokrajinske vlade, jeste podsticanje, organizovanje i usklađivanje poslova bezbednosti saobraćaja na putevima koji su u nadležnosti AP Vojvodine, u skladu sa zakonom kojim se uređuje bezbednost saobraćaja na putevima.


Snaga, prosperitet i slava: Fotografije koje su obeležile Putinovu inauguraciju - 07.05.2018, Sputnik Srbija\nCeremonija stupanja na dužnost predsednika Rusije održana je 7. maja. Vladimir Putin je sa više od 76 odsto glasova ubedljivo trijumfovao na predsedničkim... 07.05.2018, Sputnik Srbija\nŽiv i zdrav na mnogaja ljeta Vladimire Vladimiroviću ! ! Neka dragi Bog čuva Srbiju i Majku Rusiju !\n13:00 07.05.2018 (Osveženo: 13:49 07.05.2018)\n© Press-služba Prezidenta RF / Uđi u foto-galerijuPredsedničko vozilo na inauguraciji Vladimira Putina.\n© Press-služba Prezidenta RF / Uđi u foto-galerijuInaguracija predsednika Rusije Vladimira Putina.\nInaguracija predsednika Rusije Vladimira Putina.\n© Press-služba Prezidenta RF / Uđi u foto-galerijuInauguracija predsednika Rusije Vladimira Putina\nInauguracija predsednika Rusije Vladimira Putina\n© Sputnik / Alekseй Družinin / Uđi u foto-galerijuInaguracija predsednika Rusije Vladimira Putina.\n© Sputnik / Grigoriй Sыsoev / Uđi u foto-galerijuInaguracija predsednika Rusije Vladimira Putina.\n© Sputnik / Maksim Blinov / Uđi u foto-galerijuMinistar odbrane Rusije Sergej Šojgu na inauguraciji predsednika Ruske Federacije Vladimira Putina.\nMinistar odbrane Rusije Sergej Šojgu na inauguraciji predsednika Ruske Federacije Vladimira Putina.\nUstav Rusije na inauguraciji Vladimira Putina.\n© Sputnik / Alekseй Družinin / Uđi u foto-galerijuInauguracija predsednika Rusije Vladimira Putina.\nInauguracija predsednika Rusije Vladimira Putina.\n© Press-služba Prezidenta RF / Uđi u foto-galerijuLider Čečenije Ramzan Kadirov stiže na inauguraciju predsednika Rusije Vladimira Putina.\nLider Čečenije Ramzan Kadirov stiže na inauguraciju predsednika Rusije Vladimira Putina.\n© SputnikGlumac Sergej Bezrukov na inauguraciji predsednika Rusije Vladimira Putina.\nGlumac Sergej Bezrukov na inauguraciji predsednika Rusije Vladimira Putina.\n© Press-služba Prezidenta RF / Uđi u foto-galerijuInauguracija predsednika Rusije Vladimira Putina.\n© Sputnik / Maksim Blinov / Uđi u foto-galerijuPutinova ruka na Ustavu Rusije tokom inauguracije.\nPutinova ruka na Ustavu Rusije tokom inauguracije.\n© Sputnik / Maksim Blinov / Uđi u foto-galerijuStiven Sigal na inauguraciji predsednika Rusije Vladimira Putina.\nStiven Sigal na inauguraciji predsednika Rusije Vladimira Putina.\n© Sputnik / Ekaterina Štukina / Uđi u foto-galerijuDmitrij Medvedev sa suprugom, bivši nemački kancelar Gerhard Šreder i patrijarh moskovski i cele Rusije Kiril na inauguraciji Vladimira Putina.\nDmitrij Medvedev sa suprugom, bivši nemački kancelar Gerhard Šreder i patrijarh moskovski i cele Rusije Kiril na inauguraciji Vladimira Putina.


NDMBGD: DOK TRAJU NAPADI NA NOVINARE, EU DA OBUSTAVI RAZGOVORE O IZBORNIM USLOVIMA\nInicijativa “Ne davimo Beograd” najavila je da će od predstavnika Evropskog parlamenta i Evropske komisije zatražiti da se obustave razgovori o izbornim uslovima u Srbiji dok traju blaćenje, pritisci i napadi na novinare i medije u Srbiji.\n“Nova runda razgovora najavljena je za sredinu novembra, a inicijativa smatra da je neophodna odlučna i jasna poruka EU da je stanje sloboda u Srbiji neprihvatljivo. Zato tražimo da se razgovori obustave dok traju napadi”, navodi se u saopštenju.\nTa inicijativa je ocenila da vlast “svakodnevno, otvoreno i neskriveno”, radi na progonu nepodobnih novinara i građana i da novinare redakcija Danas i N1 svakodnevno nazivaju izdajnicima i plaćenicima.\n“Ove kvalifikacije režimski mediji preuzimaju i kontinuiranim kampanjama stvaraju atmosferu linča direktno ugrožavajući pojedince koji su zaposleni u ovim medijima. Prenošenjem najbezočnijih laži, stvara se opravdanje za ugrožavanje bezbednosti i napade na novinare, sa ciljem zastrašivanja i gušenja kritike režima. U sličnoj atmosferi žive svi novinari, aktivisti ili građani koji se usude da javno govore o ogromnim zloupotrebama javnih funkcija, neprestanim kršenjima zakona, prisvajanju institucija sistema, otimačini javnih dobara, ucenama ili nasilju koje sprovodi Srpska napredna stranka”, dodaje se.\nDodaje se da će od evropskih poslanika i članova Evropske komisije biti zatraženo i da podrže odluku o bojkotu izbora koju je donela velika većina opozicionih organizacija u Srbiji, i da im tako pomognu da se u periodu nakon bojkota izbore za fer i poštene izbore, slobodne medije i građanske slobode.\n“Novinarima i novinarkama svih redakcija koje profesionalno i odgovorno obavljaju svoj posao inicijativa Ne davimo Beograd upućuje solidarnu podršku i zahvalnost za svakodnevni trud”, dodaje se.


Prijovićka i Filip za dečiju sobu iskeširali 600.000 dinara – Tračara\npiše Aleksovski 14. 01. 2019., 11:55\n„Aleksandra i Filip žive u stanu u naselju Stepa Stepanović, koji su opremili da bude njihovo porodično gnezdo. Želeli su da budu samostalni, zbog čega nakon venčanja nisu pristali da žive u vili na Bežanijskoj kosi, gde inače žive Filipov otac i maćeha Lepa Brena. Aleksandra je želelada svoj dom svije na drugoj adresi, a sada iako je u poodmakloj trudnoći aktivno radi na novom albumu. Ona u pauzama od snimanja pesama stiže da se, zajedno sa Filipom, posveti uređivanju sobe za naslednika. Poslednjih dana obilazili su brojne prodavnice po gradu jer su želeli da u novu godinu uđu sa kompletno opremljenim kutkom za sina“, rekao je izvor blizak paru.\n„Soba će biti u belim, sivim i neboplavim nijansama. Aleksandra je želela da imaju veliku komodu na kojoj će presvlačiti i kupati mališana. Tu su i neobične lampe na svim zidovima bebine sobe. Uveliko su kupili garderobu koju će nositi njihov naslednik, ali i igračke. Bitno im je da beba spava na udobnom i od prirodnih materijala izrađenom dušeku, te su zbog toga dušek naručili iz inostranstva i očekuju da uskoro stigne. Zbog toga što su vodili računa da kako garderoba, igračke, tako i svi materijali u dečjoj sobi budu prirodni opremanje ih je koštalo više od pet hiljada evra“, piše Alo.\nPrethodna vest Prvi tizer poslednje sezone ‘Igre prestola’ najavljuje smrt dva glavna lika (VIDEO)\nNaredna vest Najtragičnije nesreće u seriji Uvod u Anatomiju!


RTCG - Radio Televizija Crne Gore - Nacionalni javni servis :: Politika :: Sekulović predstavio rješenja za prebivalište i boravište\n17. 01. 2022. 18:45 >> 18:48 3\nSekulović predstavio rješenja za prebivalište i boravište\nSamo konstruktivnim dijalogom i razmjenom mišljenja i argumenata može se doći do rješenja koja će rezultirati uspješnim izvršenjem zadatka pred radnom grupom dva Odbora za sveobuhvatnu izbornu reformu, čija je nadležnost Zakon o registrima prebivališta i boravišta. To je rečeno na sjednici te radne grupe, na kojoj su razmatrana i pojedina pitanja koja su u nadležnosti drugih radnih grupa a u vezi su za oblast koja je u nadležnosti ove radne grupe.\nSjednici je prisustvovao ministar unutrašnjih poslova Sergej Sekulović, kao i v.d. generalnog direktora Direktorata za upravne poslove, državljanstvo i strance Miroslav Zeković.\nSekulović je, kako se navodi, predstavio posljednju verziju nacrta zakona o izmjenama i dopunama Zakona o registrima prebivališta i boravišta, inoviranu shodno sugestijama i komentarima iznijetim na sjednicama Savjeta za kontrolu biračkog spiska.\nPotom je raspravljano o rješenjima koja je prezentovao ministar Sekulović.\n"Ministar je upoznao i o namjeri da se uredi Centralni registar stanovništva, u kome se prikupljaju, vode, održavaju, čuvaju i koriste podaci o licima za potrebe državnih organa, organa državne uprave, organa lokalne samouprave kao i privrednih subjekata, pravnih lica, preduzetnika i fizičkih lica koja su zakonom ovlašćena da te podatke koriste i služe za vršenje zakonom utvrđenih poslova", navedeno je u saopštenju.\nNa sjednici je zaključeno da predstavnici Ministarstva unutrašnjih poslova prisustvuju narednim sjednicama Radne grupe, imajući u vidu da su zakoni kojima se bavi ova Radna grupa u nadležnosti tog ministarstva.\nSjednici su prisustvovali i pridruženi članovi iz reda NVO Dragan Koprivica i Milena Gvozdenović iz CDT-a, kao i Goran Macanović i Milo Kastaratović iz „Saveza slijepih Crne Gore“.\nZaključeno je da se u nastavku rada pozovu predstavnici NVO CeMI, kako bi članove Radne grupe upoznali sa informacijama sa konferencije 'Kako do ažurnog biračkog spiska u Crnoj Gori', koju je organizovala NVO CEMI a na kojoj je predstavljena studija 'Crnogorsko državljanstvo i prebivalište – kako doći do ažurnog biračkog spiska".\n"Usaglašeno je da se samo konstruktivnim dijalogom i razmjenom mišljenja i argumenata može doći do rješenja koja će rezultirati uspješnim izvršenjem zadatka koji ima ova radna grupa. Dogovoreno je da se u nerednom periodu intezivira rad kako bi se, kao rezultat tog rada, u što kraćem periodu dobio nacrt zakona koji bi Radna grupa uputila Odboru za sveobuhvatnu izbornu reformu", navedeno je u saopštenju.\nSkupština Crne Gore Zakon o prebivalištu


Projekat: Javno zagovaranje koncepta zapošljavanja uz podršku osoba sa invaliditetom (OSI)\nProjektni tim: Anica Spasov, zastupnica projekta kao odgovorno lice Naše kuće i Dorijan Nuaj, projektni koordinator\nPredloženi projekat je u funkciji nadgradnje i proširenja tekućeg projekta koji naša organizacija sprovodi u partnerstvu sa UNDP i Timom UN za ljudska prava – „Savetnik za zapošljavanje uz podršku“ koji se realizuje kao podprojekat velikog UN projekta u Srbiji pod nazivom „Autonomija, glas i zapošljavanje osoba sa invaliditetom u Srbiji“.\nOpšti cilj projekta je stvaranje pretpostavki za ukidanje sistemske diskriminacije osoba sa invaliditetom (OSI) prilikom zapošljavanja. Projekat donosi korist za celokupnu populacija OSI u Srbiji i članove njihovih porodica.\nCiljevi projekta: Projektnim predlogom definisali smo tri posebna cilja:\nZagovaranje uvođenja koncepta zapošljavanja uz podršku OSI u Srbiji sa svrhom promena aktuelnih politika i ukidanja diskriminatornih praksi nadležnih institucija i poslodavaca prema toj populaciji;\nRevizija i reforma procesa procene radne sposobnosti u svrhu otklanjanja sistemskih prepreka zapošljavanju OSI;\nZagovaranje održivosti zapošljavanja uz podršku pripremom konkretnih predloga.\nCiljne grupe: Neposrednu ciljnu grupu koju ovim projektom targetiramo jesu članovi komisija za procenu radne sposobnosti, predstavnici nadležnih državnih tela i institucija, predstavnici lokalne samouprave, ključne osobe aktivnih udruženja koja zastupaju interese OSI, stručnjaci koje se bave problematikom inkluzije i zapošljavanja OSI, kao i pojedini OSI i članovi njihovih porodica koji budu zainteresovani da učestvuju u našim projektnim aktivnostima. Ovaj projekat bi stvorio pretpostavke prevazilaženja sistemske diskriminacije prilikom zapošljavanja kao glavne prepreke za unapređenje položaja OSI u Srbiji.\nIzmenjen način odlučivanja komisija za procenu radne sposobnosti u skladu sa merama definisanim ovim projektom.\nIzmeštanje procene radne sposobnosti u Centre za procenu radne sposobnosti, podršku i praćenje zapošljavanja i organizovanje stalne podrške kroz rad savetnika/ca za podršku u zapošljavanju.\nUspostavljanje jasno definisane linije finansiranja i preporuka da su jedinice lokalne samouprave u obavezi da pokrenu pomenute Centre.\nDonošenje podzakonskih akata kojima bi se detaljnije regulisao rad pomenutih centara, a što nije dovoljno jasno precizirano u Zakonu o profesionalnoj rehabilitaciji i Zakonu o socijalnoj zaštiti.\nNaša kuća je osnovana na inicijativu roditelja dece sa smetnjama u razvoju u cilju promene društvene i sistemske paradigme na položaj ove populacije. Radimo na obezbeđivanju uslova za kvalitetan i svrsishodan život ometenih u razvoju kroz njihovo uključivanje u sve tokove života.\nGlavni ciljevi su unapređenje socijalnog preduzeća kao baze njihove ekonomske samostalnosti te osnivanje fondacije i zadužbine koja bi im garantovala autonomiju u okviru zajednice u kojoj žive, kvalitetno stanovanje, plaćen posao, i sadržajan život. Zalažemo se za poštovanje ljudskih prava osoba ometenih u razvoju, njihovu ravnopravnost i potpunu društvenu inkluziju, podržan i aktivan život u zajednici.\nMi delujemo na tri načina: kao zagovarači prava osoba ometenih u razvoju, kao socijalno preduzeće u okviru kojeg se vrši njihovo radno osposobljavanje i edukacija – i kao dnevni boravak za podršku i psihološko osnaživanje ometenih u razvoju i njihovih porodica. Zastupamo ideje afirmacije, društvene inkluzije, ekonomsko i socijalno osnaživanje, prevenciju diskriminacije i poštovanje ljudskih i građanskih prava ometenih u razvoju.\nNaša osnovna ciljna grupa su ometeni u razvoju i njihove porodice. Često targetiramo druga udruženja koja se bave podrškom i zastupanjem ove populacije, kao i jedinice lokalne samouprave, odnosno nadležne institucije.


Tri najveće zablude o privatnosti na internetu | Talas.rs\nFejsbuk je u aprilu ove godine objavio kako je usled nemarnosti ova kompanija prikupila preko milion imejl adresa korisnika bez zatražene dozvole. Ipak, to nije ni izbliza najveći skandal u vezi sa nepoštovanjem privatnosti – 2013. godine hakovano je preko 3 milijarde korisničkih naloga kompanije Jahu.\nPrivatnost na internetu je postala aktuelna tema usled nekoliko velikih skandala koji su otkrili sve opasnosti činjenice da ostavljamo veliku količinu podataka o sebi onlajn, ali i dalje deluje da je veliki broj internet korisnika ravnodušan po ovom pitanju.\nPored nedovoljne zainteresovanosti, u javnosti je prisutan i veliki broj mitova o privatnosti i načinu na koji možemo da je zaštitimo, a narednih nekoliko zabluda su najčešće.\n1. “Zašto bi neko hakovao mene – ja nemam ništa da krijem”\nKad god nevladine organizacije i aktivisti ukazuju na važnost zaštite privatnosti, gotovo uvek se pojavi komentar: “Ali ja se ne plašim jer nemam šta da krijem”. Odgovor ovog tipa je toliko čest da je Danijel Sieradski, pisac i aktivista za zaštitu privatnosti, na Tviteru napravio profil sa korisničkim imenom “ništa za sakrivanje”(@_nothingtohide).\nOno što je ovde važno razumeti jeste da privatnost nije nužno isto što i tajnovitost. Postoje podaci o nama za koje nam ne bi smetalo da budu objavljeni, ali je problematično ukoliko nas niko nije pitao da li želimo da te informacije uopšte budu javne. U trenutku kada nemamo kontrolu nad privatnim informacijama o sebi, mi gubimo kontrolu nad delom našeg života jer se više ne pitamo koliko informacija o sebi želimo da odamo drugima. Da bi pojedinac bio slobodan, nužno je da može da odlučuje u koje sve oblasti svog života želi da pusti druge ljude, a ukoliko mu je privatnost ugrožena, takva kontrola više ne postoji. Ovo je princip koji već sada poštujemo – ne prisiljavamo ljude da se izjasne o svojim političkim uverenjima, religiji u koju veruju ili filozofskim načelima.\nPored principijelnog argumenta u odbranu privatnosti, postoje brojne negativne posledice ukoliko je ugrožena privatnost velikog broja građana. Čak i u zemljama sa razvijenim demokratskim institucijama, kao što su Sjedinjene Američke Države, vlasti nisu imune na kršenje privatnosti, što im daje još veću kontrolu nad građanima. Veća količina podataka u rukama vlasti dovodi do toga da je građanima teže da sačuvaju slobode u drugim oblastima života. Lični podaci se mogu naći i u rukama hakera, što stvara nove probleme poput krađe identiteta ili nedozvoljenog pristupa bankovnim računima. Na primeru skandala sa Kembridž analitikom postalo je očigledno da ogromna količina privatnih informacija može biti iskorišćena i u političke svrhe.\nDodatno, gotovo svako ima odeđeni deo svoje istorije pretraga na internetu koji nije ponosan i koji bi želeo da zadrži za sebe, čak i ako u pitanju nije ništa ilegalno. Dokaz toga je i kanadski sajt Ashley Madison koji služi za ljude koji su u brakovima, ali tragaju za ljubavnom aferom. Ogromna količina podataka o 36 miliona korisnika ovog sajta, uključujuči i imejl adrese, brojeve telefona, korisnička imena i šifre naloga, objavljena je 2015. godine nakon hakerskog napada.\n2. “Ne može preko interneta mnogo toga da se sazna o nekome”\nUprkos tome što veliki broj ljudi ima profile na minimum jednoj društvenoj mreži i svakodnevno koristi brojne usluge internet pretraživača, i dalje postoji velika skepsa oko toga koliko se zapravo o nama može saznati iz podataka koje ostavljamo na internetu.\nPreko jednog linka na Gugl mapama moguće je saznati čitavu istoriju lokacija koje smo posetili, Gugl ima istoriju svih naših pretraga preko njihovog pretraživača (čak i ako ste pokušali da izbrišete svoju istoriju), zna aplikacije koje koristimo na telefonu i ima čitavu istoriju videa koje smo pogledali na Jutjubu. Ovo je samo mali deo ogromne količine informacija koju jedna kompanija poseduje o nama, a čak nismo ni spomenuli Fejsbuk.\nPored velikih kompanija, drugi akteri mogu da saznaju mnogo toga o nama na osnovu dostupnih informacija, čak i ako nemaju uvid u sadržaj naše komunikacije. Od državnih bezbednosnih institucija, koje u nedemokratskim zemljama često targetiraju novinare ili disidente, pa sve do hakera ili ljudi koji iz raznih razloga žele da uhode nekoga, dugačak je spisak aktera koji mogu da prikupe ogromnu količinu informacija o nama na internetu.\nDenel Dikson, nekadašnji CEO tehnološke kompanije Mozila, u jednom od svojih govora otkrila je da je sprovela svojevrstan eksperiment tako što je unajmila jednu osobu da o njoj pronađe što više informacija na internetu, znajući samo njeno ime. Lice koje je ona unajmila pronašlo je, samo na osnovnu informacija koje su javno dostupne na internetu, sve adrese na kojima je živela u poslednjih 25 godina, sve imejl adrese koje je ikada imala, listu svih automobila koje je vozila i koje vozi sada, kao i brojne druge osetljive i lične informacije koje ne bi trebalo da budu javne. Ukoliko zaista mislimo da nije toliko teško pronaći veliki broj informacija o nama na internetu, zavaravamo se i potcenjujemo koliko toga je, uz dovoljno truda, moguće saznati.\n3. “Teško je zaštititi svoju privatnost na internetu”\nNema sumnje da je gotovo neizvodljivo sačuvati u potpunosti privatnost na internetu. Zasigurno je prošlo doba u kojem je bilo moguće imati kontrolu nad svim informacijama koje o nama postoje na internetu, a usled ovog saznanja, ljudi često izgube motivaciju da uopšte i pokušaju da se zaštite. Iako u većini slučajeva ne možemo da izbegnemo da neke informacije o nama ostavimo javno dostupne, to ne znači da je svaka borba za zaštitu privatnosti uzaludna.\nJedna od lakših stvari koje manje – više svako od nas može da uradi jeste upoznavanje sa tim šta je enkripcija i koje aplikacije omogućavaju ovakav vid komunikacije. Enkripcija je bazirana na kriptografiji i ima dva tipa – javna i simetrična enkripcija. Kod javne enkripcije koriste se dva različita “ključa”, jedan javni i jedan privatni. Javni ključ svima je dostupan, ali samo uz privatni mogu “otključati” informaciju. Ukoliko šaljete imail, koristite “privatni ključ” za enkripciju, a zatim te informacije putuju prostorom koji je javni. Međutim, do sadržaja informacije može se doći samo uz posedovanje “privatnog ključa”. U slučaju simetrične enkripcije, osoba koja šalje i osoba koja prima informaciju koriste isti ključ za enkripciju, što čini da čitav proces bude jednostavniji i brži, ali je i veća opasnost od presretanja poruke.\nPostoji veliki broj aplikacija koje su lake i jednostavne za korišćenje, a koje koriste enkripciju. Aplikacija Signal je poznata kao zlatni standard u oblasti enkripcije, WhatsApp je najpopularnija platforma sa ovom opcijom, a tu su i aplikacije Telegram i Wickr Me.\nDruga oblast u kojoj je moguće zaštititi svoju privatnosti na internetu je odabir internet pretraživača (internet browser). Najpopularniji internet brauzer danas je Google Chrome, a brojni mediji su pisali o problemima ovog pretraživača u oblasti privatnosti. Kao potencijalno bolju opciju, većina aktivista za privatnost preporučuje brauzere kao što je Firefox. Ovaj pretraživač kompanije Mozila na različite načine štiti korisnike od praćenja na internetu, a nudi i veliki broj dodataka koji se fokusiraju na dalju zaštitu privatnosti. Popularan je i pretraživač DuckDuckGo koji se brendira kao alternativa načinu poslovanja Gugla i garantuje korisnicima da neće sakupljati veliku količinu podataka o njima.\nDruge mere predostrožnosti se tiču detaljnog informisanja o tome koje sve informacije su dostupne na našim profilima na društvenim mrežama i velikog opreza kada delimo informacije preko besplatnih i javnih Wi-Fi mreža. Upotreba VPN-a, što je virtuelna privatna mreža koja proširuje privatnu mrežu preko javne mreže, takođe je značajna u zaštiti privatnosti na internetu.\nOvo je ipak samo vrh ledenog brega kada govorimo o zaštiti privatnosti. Ono što je svakako najbitnije jeste da imamo svest da je ovo oblast u kojoj smo ugroženi, ali da nismo bespomoćni i da uz malo truda i edukacije možemo da učinimo dosta kako bismo sebe zaštitili u onlajn prostoru.\nStranka moderne Srbije: Budžet – ni izborni ni razvojni\nTAGS: enkripcija Fejsbuk Gugl hakeri hakovanje Internet bezbednost privatnost privatnost na Internetu


Zašto volimo da sakupljamo, lepimo i menjamo Panini sličice? Neki to pripisuju nostalgiji, ali Panini je u stvari fudbal, značajniji od Mundijala, ovakvog kakav je danas. To je fudbal sa poljane, umesto savremene online igrice.\nNisam se setio kao neki današnji četvorogodišnji Lav Efraim Jezekilj koji oduševljava ponosne roditelje genijalnošću da zavapim, „Ali kiselog mleka u našoj predivnoj domovini ima svaki četvrti dan, a Mundijal je svake četiri godine“, tako da me Zorica razlupala kao kantu.\nTako je i sada, najsmešnije od svega što su braća u čiju čast postoji i muzej sličica u Modeni (ima ga i jedini poznatiji stanovnik ovog grada Lućano Pavaroti) umesto fudbala, sponzorisali tamošnji odbojkaški klub. Pa, ako nekada zakačite meč iz Modene, hala nosi ime Panini, još jedan spomenik filantropiji braće koja su postala poznatija od srednjovekovnog vojvodstva porodice D’Este, ali i svih onih silnih Ferarija, Lambordžinija, Mazeratija što se rode u ovom predivnom gradu i mirišu na kiselo grožđe. Jer, oni su nedostupni većini, za razliku od likova fudbalera za koje si prvo morao da pribaviš lepak, a onda su porasli i postali samolepivi.\nNeki to pripisuju nostalgiji, može biti, mada se ja vodim onom Balaševićevom, „zajebite me sa prošlim vremenima, najbolje tek dolazi“.\nSreli ste sigurno likove koji pitaju, „A što ne kupiš 1000 kesica i popuniš odmah album“?\nSakupljačka strast podrazumeva razmenu, eto tu izmiče poenta predsednicima odeljenske zajednice što se spremaju za drukanje tajnoj policiji na fakultetima. Razmena podrazumeva određenu vrstu emocije, kapiram da bi kakav Cincar umeo da vam uvali nekog Al Šabanija iz Emirata za četiri Ronalda i predivni grb Argentine.\nU Italiji neki sociolozi idu tako daleko da je menjanje sličica prvi red borbe protiv crvenih, prva lekcija kapitalizma i korumpirane demokratske republike. Tu se uči i ponuda i potražnja i zaobilaženje pravila i da su u društvima jednakih neki jednakiji od drugih. Recimo, lihvari naplaćuju grbove ili „kolektivni“ selfi nekoliko sličica, a postoji i teorija zavere po kojoj su slike stadione retke kao Faberžeova jaja,\nŠta znam, možda za razliku od dana pređašnjih, u cenu sada uračunavaju taksu na uništavanje šuma, efekat „staklene bašte“, ili je uveden porez na strast, tek ne žale se samo Srbi.\nPodseća na bezobrazni uspeh onog Grka iz „Dečaci Pavlove ulice“ što ga je dobitak na prodaji alve ohrabrio pa je konstatovao, „Veća cena, manja porcija“. Tako je i sa sličicama, skuplje su, ima ih manje.\nOnima koji nisu opsednuti je svejedno, citiraće bakute iz osamdesetih i prekore tipa „Ti se tu nerviraš zbog fudbala, a oni zarađuju velike pare“.\nImajte na umu, do 2026. kada se stvari možda opet upristoje, sličice su važnije od reprezentativnog fudbala…\n2018-04-09T19:59:32+02:009 априла, 2018|Ostalo|


Tanjug 13. oktobra 2019. 13:32\nBEOGRAD – Završetak skulpture“Odavde donde“ britanskog umetnika Ričarda Dikona i Mrđana Bajića iz Beograda, čije je postavljanje ovih dana završeno, bio je povod je za organizovane panel diskusije „Skulptura u gradu – studije slučajeva“ koja je danas održana Galeriji Artget KCB-a.\nPešačka pasarela od Kalemegdana do obale Save, najavljivana prvobitno za početak 2017. godine, uskoro bi trebalo da bude potpuno funkcionalna, a obuhvata monumentalnu skulpturu „Odavde donde“ britanskog umetnika Ričarda Dikona i Mrđana Bajića iz Beograda.\nGlavni gradski urbanista Marko Stojčić obišao je juče radove na pasareli s Dikonom i Bajićem koji su danas u Kulturnom centru Beograda učestvovati u panel diiskusiji.\nMrđan Bajić za Tanjug kaže da je šira tema panela – Skulptura u gradu, odnosno, kako ona dospeva u grad.\n„Zanimaju nas modeli i okolnosti u kojiam neka skulptura postaje deo javnog gradskog prostora i kako to umetničko delo živi i obogaćuje prostor. Imamo ugledne goste iz Engleske i Francuske koji su s nama nama podelili platforme na osnovu kojih su jako različite stvari postavljene pre svega u Engleskoj“, kazao je Bajić i naglasio da kod nas često donosioci odluka nisu profesionalci u umetničkom smislu.\n„Kod nas je tradicionalizam pomešan s konzervativozmom… Treba nam više profesionalaca povezanih sa umetnošću koji će donositi odluke .Treba čuvati tradiciju svoga grada ali i ostavljati pečat vremena u kojem se stvari odvijaju. Upravo sam to uradio zajedno sa gospodinom Dikonom, a danas smo sve to verbalizovali“, kazao je Bajić.\nBeograd se kroz nekoliko poslednjih javnih konkursa za spomenička obeležja i komplekse suočio sa mnogim nedoumicama: akademski, devetnaestovekovni, tradicionalni ili savremeni pristup zadatoj temi.\nIzabrana rešenja su u najvećem broju slučajeva primana sa neodobravanjem javnosti, a često i stručnjaka.\nCilj panel diskusije je stoga bio da prikupi mišljenja stručnjaka, profesora univerziteta, umetničkih kritičara, profesionalca i kustosa iz zemlje i inostranstva, kako bi se kroz prikaz studija slučajeva predstavio informativni presek veoma različitih iskustava, koja su možda manje poznata i izvan su polja sagledavanja lokalne sredine.\nNamera je i da se sa pozicije struke utiče na buduće raspise konkursa za skulptoralna obeležja, vodeći pre svega računa o njihovim kulturno-istorijsko-prostornim kontekstima, ali i o savremenom trenutku u kojem dela nastaju i porukama koje bi trebalo da prenesu sadašnjim i generacijama koje tek dolaze.\nUz Dikona i Bajića, u razgovoru su najavljeni i istoričarka umetnosti Simona Čupić, arhitekta Erik Pari (Eric Parry), kustoskinja Andrea Šliker (Sćlieker) iz Tejt Britan, kustos Džonatan Vud (Jonathan Wood) iz Fondacije Henri Mur, kustos i kritičar Olivije Kaplen (Olivier Kaeppelin), umetnički direktor Fondacije Maght, kustosi i kritičari Anri-Fransoa Debaje (Henri-Francois Deballeux) i Gijom Pikon (Guillaume Picon), galerista i kustos Erik Derimo (Eric Dereumaux) i umetnik i kustos Feđa Klikovac, te arhitekta Danica Jovović Prodanović kao moderatorka.